3. การประกอบธุรกิจของแต่ละสายผลิตภัณฑ์

  บริษัท สามารถคอร์ปอเรชั่น จำกัด (มหาชน) แบ่งโครงสร้างธุรกิจออกเป็น 3 สาย ดังนี้

  3.1 สายธุรกิจ Mobile Multimedia

2.  สายธุรกิจ ICT Solutions & Services

  3.3 สายธุรกิจ Technology Related Business

3.1 สายธุรกิจ Mobile Multimedia

ดำเนินธุรกิจจำหน่ายโทรศัพท์เคลื่อนที่พร้อมการให้บริการข้อมูล ข่าวสารและสาระความบันเทิง
(Contents) ในรูปแบบของบริการเสริมพิเศษ จำหน่ายอุปกรณ์เสริม ซิมการ์ด
ในลักษณะค้าปลีก-ค้าส่ง และการขายแฟรนไชส์ ทั้งในและต่างประเทศ ประกอบด้วย
บริษัทย่อยและร่วม 15 บริษัท ดังนี้ บริษัท สามารถ ไอ-โมบาย จำกัด (มหาชน) บริษัท สามารถ
โมบาย เซอร์วิสเซส จำกัด บริษัท ไอ-โมบาย อินเตอร์เนชั่นแนล จำกัด บริษัท ไอ-โมบาย
อินเตอร์เทรด บริษัท สามารถ ไอ-โมบาย (มาเลเซีย) จำกัด บริษัท สามารถ มัลติมีเดีย จำกัด
บริษัท สามารถ อินเตอร์แอคทีฟ มีเดีย จำกัด บริษัท เบรนซอร์ซ จำกัด บริษัท เทค อะ ลุค จำกัด
บริษัท ไอ-สปอร์ต จำกัด บริษัท สมอลล์รูม จำกัด บริษัท ไอ-โมบาย เนตพลัส จำกัด บริษัท
สามารถ ไอ-โมบาย (อินโดนีเซีย) จำกัด บริษัท สามารถ ไอ-โมบาย (ฮ่องกง) จำกัด
และบริษัท ซี-โมบาย จำกัด โดยมีบริษัทที่เป็นธุรกิจหลักของสายธุรกิจคือ บริษัท สามารถ
ไอ-โมบาย จำกัด (มหาชน) บริษัท สามารถ มัลติมีเดีย จำกัด บริษัท ไอ-โมบาย
อินเตอร์เนชั่นแนล จำกัด ในปี 2550 สายธุรกิจ Mobile Multimedia มีสัดส่วนรายได้เท่ากับ
15,204.7 ล้านบาท หรือคิดเป็นร้อยละ 79.5 ของรายได้รวมของกลุ่มบริษัท

ก) ลักษณะผลิตภัณฑ์และบริการ 

  ผลิตภัณฑ์และบริการของสายธุรกิจ Mobile Multimedia แบ่งเป็น 2 ประเภท ดังนี้

 1. โทรศัพท์เคลื่อนที่

1.1) โทรศัพท์เคลื่อนที่ อุปกรณ์เสริม ซิมการ์ด และบัตรเติมเงิน

  บริษัท สามารถ ไอ-โมบาย จำกัด (มหาชน) (“SIM”)
  จำหน่ายโทรศัพท์เคลื่อนที่แบรนด์ไอ-โมบาย, ซิมการ์ด
  และบัตรเติมเงินทุกระบบที่ให้บริการรวมทั้งอุปกรณ์ IT และอุปกรณ์เสริม โดยมี SMS
  จำหน่ายโทรศัพท์เคลื่อนที่ แบรนด์หลัก ทั้งการค้าส่ง (Traditional Trade) และการค้าปลีก
  (Modern Trade) ผ่านร้าน i-mobile by SAMART และเคาน์เตอร์ขายใน Hyper Market
  และ Specialty Shop เช่น Tesco Lotus, Big-C, Carrefour, Power buy และ
  Power Mall เป็นต้น โดยมีการจำหน่ายโทรศัพท์เคลื่อนที่พร้อมกับการให้บริการข้อมูล ข่าวสาร
  Application และสาระความบันเทิง (Contents) ภายใต้บริการ i-Link

  นอกจากนี้ SIM ยังมีศูนย์ซ่อมและบริการ
  และจุดบริการรับชำระเงินค่าบริการโทรศัพท์เคลื่อนที่และค่าสาธารณูปโภคต่างๆ (Counter
  Service) กระจายอยู่ทั่วประเทศผ่านร้านสาขา i-mobile by SAMART และ
  ตัวแทนจำหน่ายของบริษัท

1.2) โครงการโทรศัพท์เคลื่อนที่ระบบ 1900 MHz 

  SIM ได้รับการแต่งตั้งจากกิจการร่วมค้า ไทย-โมบาย ของบริษัท ทีโอที จำกัด (มหาชน)
  และบริษัท กสท โทรคมนาคม จำกัด (มหาชน) ในโครงการโทรศัพท์เคลื่อนที่ระบบ 1900 MHz
  ซึ่งสัญญามีระยะเวลา 5 ปี เริ่มตั้งแต่ปี 2545 ให้เป็นผู้ดำเนินการดังนี้

1)  บริหารช่องทางการจัดจำหน่าย และการจัดการเครื่องโทรศัพท์เคลื่อนที่ระบบ 1900 MHz SIM
    ทำหน้าที่ ในการจัดจำหน่ายเครื่องและซิมการ์ดของโทรศัพท์เคลื่อนที่ในระบบ 1900 MHz
    รวมถึงการแต่งตั้งผู้จัดจำหน่าย ตัวแทนจำหน่ายและร้านค้าปลีก ส่งเสริมการขาย
    บริหารการขายตรง ตลอดจนพัฒนาช่องทางการจัดจำหน่าย

2)  บริหารการให้บริการลูกค้าสัมพันธ์ (Customers Service) SIM
    ทำหน้าที่ในการบริหารการให้บริการลูกค้าสัมพันธ์
    การบริหารและดำเนินการศูนย์ให้บริการลูกค้าผ่านทางโทรศัพท์ (Call Center)
    โดยได้ว่าจ้างให้บริษัท วันทูวันคอนแทคส์ จำกัด ซึ่งเป็นบริษัทย่อยของบริษัท
    สามารถคอร์ปอเรชั่น จำกัด (มหาชน) เป็น
    ผู้ดำเนินงานเนื่องจากเป็นบริษัทที่มีความชำนาญในงานเกี่ยวกับการบริหารลูกค้าสัมพันธ์มีความพร้อมทั้งด้านบุคลากรและประสบการณ์

3)  จัดทำระบบจัดเก็บเงินของโทรศัพท์เคลื่อนที่ระบบ 1900 MHz. SIM
    ทำหน้าที่ในการติดตั้งและบำรุงรักษาระบบการจัดเก็บเงินให้เป็นไปด้วยความเรียบร้อย
    โดยได้ว่าจ้างให้บริษัท สามารถคอร์ปอเรชั่น จำกัด (มหาชน)
    เป็นผู้ดำเนินการดูแลและบำรุงรักษาระบบ

  อย่างไรก็ตาม SIM ได้หยุดให้บริการตั้งแต่เดือนมิถุนายน 2550
  เนื่องจากข้อพิพาทที่กิจการร่วมค้าไทย-โมบาย ค้างชำระค่าบริการนานกว่า 1 ปี
  และขณะนี้อยู่ระหว่างการดำเนินคดีฟ้องร้องเรียกค่าเสียหาย (ดูรายละเอียดเพิ่มเติมภายใต้ข้อ 7
  เรื่อง “ข้อพิพาททางกฎหมาย”)

2. การให้บริการข้อมูล ข่าวสาร และสาระความบันเทิงในรูปแบบมัลติมีเดีย

  ดำเนินธุรกิจให้บริการข้อมูล ข่าวสาร และสาระความบันเทิง
  ที่สามารถสื่อสารกับผู้บริโภคได้ในรูปแบบการสื่อสาร 2

  ทาง (Interactive Multi-Devices Media) ผ่านเทคโนโลยีมีสายและไร้สาย (Wire
  line and Wireless) ที่ครบถ้วน สมบูรณ์

  แบบ ทั้งในรูปแบบของเสียง (Voice) ผ่านระบบ Audiotext จากบริการ BUG 1900
  และผ่านเจ้าหน้าที่ Call Center จาก

  บริการ BUG 1113 และในรูปแบบข้อความเสียง และภาพ (Non-Voice) จากบริการ
  BUG2Mobile ซึ่งครอบคลุมการให้บริการในรูปแบบข้อมูล ข่าวสาร ข้อความ ภาพวิดีโอ และ
  Application ต่างๆ

  นอกจากนี้ยังดำเนินธุรกิจเกี่ยวกับสื่อประชาสัมพันธ์ผ่านจอ LED Billboard ซึ่งตั้งอยู่ที่หน้าลาน
  Central World Plaza

  ดำเนินการโดยบริษัท เทค อะ ลุค จำกัด จอดังกล่าวสามารถนำเสนอข้อมูล
  ข่าวสารและสาระความบันเทิงต่างๆ ทั้งภาพเคลื่อน

  ไหวและเสียง

ข) การตลาดและภาวะการแข่งขัน

1. กลยุทธ์ทางการตลาดและกลุ่มลูกค้าเป้าหมาย

1.1) โทรศัพท์เคลื่อนที่

-   เนื่องจากโทรศัพท์เคลื่อนที่เป็นสินค้าที่ทันสมัยและเกี่ยวข้องกับเทคโนโลยีใหม่ๆ
    ประกอบกับอัตราการเติบโตของตลาดโทรศัพท์เคลื่อนที่เพื่อทดแทนมีสูงกว่าตลาดของผู้ใช้โทรศัพท์เคลื่อนที่รายใหม่
    ทำให้ SIM มุ่งเน้นไปที่ตลาดโทรศัพท์เคลื่อนที่เพื่อทดแทน โดยกลุ่มลูกค้าเป้าหมายของ SIM
    เป็นกลุ่มคนรุ่นใหม่ตั้งแต่วัยรุ่นถึงวัยกลางคนที่นิยมชมชอบและติดตามเทคโนโลยีอยู่เสมอ
    ทั้งนี้โดยมีกลยุทธ์ทางการตลาดดังนี้

  1. ศึกษาสภาพตลาดอย่างสม่ำเสมอ
  เพื่อให้ทราบความต้องการและแนวโน้มของตลาดในแต่ละกลุ่ม (Segment)
  และใช้เป็นข้อมูลในการวางแผนการตลาด รวมถึงกลยุทธ์ในการวางตำแหน่งสินค้าของผลิตภัณฑ์
  (Product Positioning) เพื่อคัดเลือกผลิตภัณฑ์ที่จะจัดจำหน่าย (Product Selection)
  ทั้งผลิตภัณฑ์ภายใต้แบรนด์ i-mobile และผลิตภัณฑ์ภายใต้แบรนด์ชั้นนำอื่นๆ
  ที่บริษัทเป็นผู้แทนจัดจำหน่าย

  2. บริษัทเป็นผู้พัฒนารูปลักษณ์และการใช้งานของผลิตภัณฑ์ให้เหมาะกับความต้องการของตลาด
  (Original design manufacturer)
  โดยมีการประสานงานร่วมกับผู้ผลิตอย่างใกล้ชิดในการควบคุมคุณภาพของผลิตภัณฑ์ (Product
  QC)

  3. ได้ทำการวิจัยตลาดกับกลุ่มผู้บริโภค เพื่อวัดความพึงพอใจก่อนนำสินค้าออกจำหน่าย

  4. เพิ่มผลิตภัณฑ์ใหม่ๆ ภายใต้แบรนด์ i-mobile เช่น Smart Phone, Portable Media
  Player และผลิตภัณฑ์อื่นๆ เพื่อตอบสนองกับ Lifestyle ของกลุ่มผู้บริโภค

  5. สร้างมูลค่าเพิ่มให้กับสินค้าและเสนอทางเลือกในการเลือกซื้อสินค้าให้ลูกค้าเช่น
  การขายผลิตภัณฑ์ พร้อมบริการเสริมพิเศษในรูปแบบ i-Link
  ซึ่งเป็นการอำนวยความสะดวกให้กับผู้ใช้งานโทรศัพท์เคลื่อนที่ในการเข้าใช้บริการ Contents
  ได้เป็นอย่างดี

  6. ร่วมมือกับบริษัทผู้ผลิตโทรศัพท์เคลื่อนที่และผู้ผลิต Contents
  อย่างใกล้ชิดในการคัดเลือกผลิตภัณฑ์ที่จะจัดจำหน่ายรวมถึงการพัฒนาเนื้อหา สาระความบันเทิง
  และ Contents รูปแบบใหม่ๆ ที่น่าสนใจออกมาตอบสนองความต้องการของตลาดแต่ละกลุ่ม

  7. การโฆษณาประชาสัมพันธ์อย่างต่อเนื่อง ทั้ง Above The Line และ Below The Line
  เพื่อสร้างความรู้จักของ brand i-mobile ในระดับภูมิภาค ซึ่งนอกจากจะมีการเลือกใช้
  brand ambassador ที่เป็นที่รู้จักอย่างแพร่หลายแล้ว ก็ได้มีการสร้าง regional campaign
  และการประชาสัมพันธ์ผ่านสื่อระดับภูมิภาค

  8. จัดกิจกรรมส่งเสริมการขาย ทั้งกิจกรรมส่งเสริมการขายสำหรับผู้บริโภคและตัวแทนจำหน่าย

  9. เน้นการสร้างสัมพันธ์อันดีกับลูกค้าในเรื่องของความสะดวกรวดเร็วในการเข้ารับการบริการ
  และ การให้บริการหลังการขายแก่ลูกค้า โดยมีบริการเครื่องทดแทนขณะซ่อม
  และมีการรับประกันเปลี่ยนเครื่องใหม่ได้ทันทีหากมีปัญหาภายใน 10 วัน ทั้งนี้
  มีการกระจายศูนย์บริการลูกค้าในลักษณะ Express service ทั้งในร้าน i-mobile
  และร้านตัวแทนขายของบริษัทเกือบทั่วประเทศ

  10. ขยายช่องทางการจัดจำหน่ายเช่น การขยายจุดขายตาม Hypermarket, Specialty
  Shop และเน้นการทำตลาดแบบเฉพาะจุดตามแต่ละภูมิภาค (Local Marketing)
  เพื่อให้สามารถตอบสนองต่อความต้องการของลูกค้าที่แตกต่างกันในแต่ละพื้นที่

  11. สร้างความสัมพันธ์กับลูกค้าผ่านทาง i-club เช่น
  การให้ส่วนลดกับลูกค้าในการซื้อสินค้าและบริการจากร้านค้าของ i-mobile
  รวมถึงสิทธิพิเศษอื่นๆอีกมากมาย

  12. การให้ส่วนลดพิเศษกับตัวแทนจำหน่ายตามปริมาณการสั่งซื้อ
  หรือการให้ผลตอบแทนพิเศษหากทำยอดขายได้ตามเป้าเพื่อเป็นการเพิ่มขีดความสามารถในการแข่งขัน

  13. สร้างความเป็น One Stop Shopping ทางด้าน Mobile Multimedia
  โดยเป็นศูนย์รวมการจัดจำหน่ายอุปกรณ์โทรศัพท์เคลื่อนที่ อุปกรณ์เสริม ซิมการ์ด อุปกรณ์ทางด้าน
  IT และ Content ในรูปแบบต่างๆ จุดรับชำระค่าบริการ และจุดรับซ่อมสินค้า
  เพื่อสร้างความสะดวกสบายให้แก่ลูกค้าผ่านช่องทางจัดจำหน่ายเช่น ร้าน i-mobile
  และแฟรนไชส์ เป็นต้น

1.2) การให้บริการข้อมูล ข่าวสาร และสาระความบันเทิงในรูปแบบมัลติมีเดีย

  กลุ่มลูกค้าเป้าหมาย

  กลยุทธ์การตลาด

1.  คิดค้นและพัฒนาการให้บริการด้วยเทคโนโลยีที่นำสมัยและง่ายต่อการใช้งาน

2.  นำเสนอเนื้อหาสาระข้อมูลใหม่และทันสมัย
    เพื่อให้ตรงกับความต้องการของผู้บริโภคในแต่ละกลุ่มอย่างดีที่สุด

3.  พัฒนาและสร้างความสัมพันธ์ที่ดีกับพันธมิตรธุรกิจที่มีชื่อเสียง
    และมีความเชี่ยวชาญในข้อมูลเฉพาะด้าน
    เพื่อสร้างความแตกต่างให้กับบริการข้อมูลประเภทต่างๆ

4.  ประสานงานกิจกรรมทางการตลาดอย่างใกล้ชิดกับบริษัทในเครือ ได้แก่ การให้บริการ
    contents บนโทรศัพท์เคลื่อนที่ i-Mobile ผ่านบริการ i-Link เป็นต้น

5.  การขยายธุรกิจไปยังต่างประเทศ โดยเริ่มต้นจากประเทศที่ทางบริษัท ไอ-โมบาย
    อินเตอร์เนชั่นแนล จำกัด มีการทำการตลาดอยู่และมีแนวโน้มการเติบโตสูง เช่น
    ประเทศมาเลเซีย ประเทศอินโดนีเซีย และประเทศเวียดนาม เป็นต้น

2. ช่องทางการจัดจำหน่าย

2.1) โทรศัพท์เคลื่อนที่

  บริษัทได้ดำเนินการจำหน่ายโทรศัพท์เคลื่อนที่ ทั้งการค้าส่งและการค้าปลีก โดยในปี 2550
  ที่ผ่านมา ร้านค้า i-mobile by SAMART ได้ขยายสาขาอย่างต่อเนื่อง
  ทำให้มีช่องทางค้าปลีกทั้งในและต่างประเทศ รวมทั้งสิ้นกว่า 399 แห่ง โดยแบ่งเป็น
  ช่องทางค้าปลีกที่กระจายอยู่ตามห้างสรรพสินค้าชั้นนำทั่วไป และแหล่งชุมชนในประเทศไทย 297
  แห่ง และร้านค้าในต่างประเทศ 102 แห่ง ซึ่งในปี 2551
  บริษัทมีแผนในการขยายช่องทางการจัดจำหน่าย โดยเน้นไปที่ร้านค้าปลีก
  ทั้งในส่วนที่บริษัทจัดการเอง (Own shop) และในรูปแบบของ แฟรนไชส์ (Franchise)
  เพื่อให้มีช่องทางการจำหน่ายที่เข้าถึงจุดต่างๆ ทั้งกรุงเทพฯ และต่างจังหวัด ส่วนในต่างประเทศ
  บริษัทมีแผนที่จะขยายร้านค้าให้ครอบคลุมทั่วทุกประเทศที่ได้ไปลงทุนในระดับภูมิภาค

2.2) การให้บริการข้อมูล ข่าวสาร และสาระความบันเทิงในรูปแบบมัลติมีเดีย

  จากการวางตำแหน่งทางการตลาดที่จะเน้นช่องทางการนำข้อมูล ข่าวสาร และสาระความบันเทิง
  สู่กลุ่มลูกค้าที่เป็น สื่อ 2 ทาง (Interactive Media)
  โดยผ่านช่องทางสื่อโทรคมนาคมที่หลากหลาย ไม่ว่าจะเป็นโทรศัพท์พื้นฐาน โทรศัพท์เคลื่อนที่
  คอมพิวเตอร์ คอมพิวเตอร์พกพา ตู้บริการข้อมูลอัตโนมัติ สื่อโทรคมนาคมในอนาคตอื่นๆ
  และการวางเป้าหมายที่จะนำเสนอพัฒนาการทางข้อมูลเพื่อให้ผู้ใช้บริการได้รับข้อมูล
  ข่าวสารและสาระความบันเทิงในรูปแบบที่มีคุณภาพและง่าย เพื่อให้ได้รับความสะดวกสบาย
  และเกิดความสนุกสนานกับชีวิตโดยผ่านช่องทางในการนำเสนอข้อมูลในลักษณะต่างๆ
  ที่ตรงตามความต้องการ และครอบคลุมกลุ่มเป้าหมายที่แตกต่างกัน ได้แก่

  1. ช่องทางบริการข้อมูลด้วยเสียง (Audiotext) ภายใต้แบรนด์ BUG 1900

  2. ช่องทางเจ้าหน้าที่รับสาย (Call Center) ภายใต้แบรนด์ BUG 1113

3.  ช่องทาง Multimedia ภายใต้แบรนด์ BUG2Mobile

4.  ช่องทางผ่านโทรศัพท์เคลื่อนที่ i-mobile ภายใต้แบรนด์ i-Link

3. ภาวะอุตสาหกรรมและการแข่งขัน 

3.1) โทรศัพท์เคลื่อนที่ (ในประเทศ)

  ใน 2 –3 ปีที่ผ่านมา มีการแข่งขันสูงในตลาดโทรศัพท์เคลื่อนที่ทั้งจาก Mobile Handset
  Vendor ที่เป็น Brand หลัก เช่น Nokia, Samsung, Motorola, Sony Ericsson และ
  Brand ระดับกลางและเล็กที่เข้ามาทำการตลาดในประเทศ รวมถึง Distributor และ
  Reseller ที่นำโทรศัพท์เคลื่อนที่มาจัดจำหน่ายภายใต้ Brand ของตนเอง (House Brand)
  อย่างไรก็ดี ในปี 2550 พบว่า Brand ระดับกลางและเล็ก รวมถึง House Brand ของ
  Distributor และ Reseller รายต่างๆ ส่วนใหญ่ได้หยุดทำการตลาดไปแล้ว
  เนื่องจากไม่มีช่องว่างทางตลาดที่ใหญ่พอ ยังคงมี Brand
  ที่ประสบความสำเร็จและทำการตลาดอยู่เพียงไม่กี่ Brand ซึ่งหนึ่งในนั้น คือ Brand i-mobile

  ในปี 2550 SIM มีส่วนแบ่งทางการตลาดในเชิงของการเป็นตัวแทนจัดจำหน่ายหลัก
  (Distributor) คิดเป็นร้อยละ 34
  ในเชิงของปริมาณโทรศัพท์เคลื่อนที่ที่จำหน่ายเติบโตขึ้นอย่างต่อเนื่องจากปี 2549
  ที่มีส่วนแบ่งทางการตลาดคิดเป็นร้อยละ 27 และมีส่วนแบ่งทางการตลาดสำหรับตราสินค้า
  i-mobile (House brand) คิดเป็นร้อยละ 31
  ซึ่งบริษัทประเมินว่าบริษัทเป็นผู้นำในการจัดจำหน่ายโทรศัพท์เคลื่อนที่
  เมื่อเปรียบเทียบกับผู้จำหน่ายโทรศัพท์เคลื่อนที่รายใหญ่ที่มีลักษณะการประกอบธุรกิจคล้ายคลึงกับบริษัทรายอื่นๆ
  และประสบความสำเร็จในการสร้างตราสินค้า i-mobile จนมียอดจัดจำหน่ายเป็นอันดับที่ 2
  ของประเทศ

  และจากการที่ SIM ได้มีการให้บริการ i-Link
  ซึ่งเป็นการอำนวยความสะดวกให้กับผู้บริโภคในการเข้าใช้งาน contents และ application
  ต่างๆ ทั้งบนเครื่องโทรศัพท์เคลื่อนที่ไอ-โมบาย และเครื่องโทรศัพท์อื่นที่จัดจำหน่ายโดยบริษัท
  ประกอบกับการที่ SIM มีบริษัทย่อยเป็นผู้ผลิตและพัฒนา Contents
  ที่สามารถช่วยสนับสนุนการประกอบธุรกิจของ SIM ได้เป็นอย่างดี ซึ่งเป็นจุดแข็งของ SIM
  เมื่อเปรียบเทียบกับผู้จำหน่ายโทรศัพท์เคลื่อนที่รายใหญ่ที่มีลักษณะการประกอบธุรกิจคล้ายคลึงกับบริษัทรายอื่นๆ

  ปัจจุบันมีบริษัทที่เป็นผู้ประกอบการที่ดำเนินธุรกิจคล้ายคลึงกับ SIM ได้แก่บริษัท เอ็มลิ้งค์ เอเชีย
  คอร์ปอเรชั่น จำกัด (มหาชน) บริษัท เจมาร์ท จำกัด (มหาชน) บริษัท บลิส-เทล จำกัด
  (มหาชน) และบริษัท อินเตอร์เนชั่นแนล เอ็นจิเนียริ่ง จำกัด (มหาชน) เป็นต้น

3.2) การให้บริการข้อมูล ข่าวสาร และสาระความบันเทิงในรูปแบบมัลติมีเดีย (ในประเทศ)

  1. ธุรกิจให้บริการในรูปของเสียง (Voice) ด้วยระบบ Audiotext
  ปัจจุบันผู้ประกอบธุรกิจด้านการให้บริการข้อมูลด้วยเสียงด้วยระบบ Audiotext ในประเทศไทย
  มีจำนวนทั้งสิ้น 10 บริษัท ซึ่งในกลุ่มธุรกิจนี้ บริษัท สามารถ มัลติมีเดีย จำกัด (“BUG”)
  เป็นผู้นำในตลาดมีส่วนแบ่งการตลาดประมาณร้อยละ 70 ของมูลค่าตลาดโดยรวม นอกจากนี้ BUG
  ยังเป็นผู้ให้บริการข้อมูลด้วยเสียง (Audiotext)
  รายเดียวที่ให้ความสำคัญในการสร้างตราสินค้า BUG 1900
  มีการนำเสนอรูปแบบการให้บริการที่แตกต่าง
  ซึ่งเป็นการสร้างภาพลักษณ์ของตราสินค้าให้ผู้ใช้บริการโทรศัพท์เคลื่อนที่สามารถจดจำตราสินค้าที่แตกต่างไปจากผู้ให้บริการข้อมูลด้วยเสียง
  (Audiotext) รายอื่นๆ จากการวางตำแหน่งทางการตลาดของ BUG
  ในการเน้นช่องทางการนำเสนอข้อมูล ข่าวสาร และสาระความบันเทิงที่มีความหลากหลาย
  และเป็นการนำเสนอผ่านช่องทางสื่อโทรคมนาคมที่ครอบคลุมครบทุกช่องทางเมื่อเปรียบเทียบกับผู้ประกอบธุรกิจเดียวกับรายอื่น

  ผู้ให้บริการข้อมูลด้วยเสียง (Audiotext) รายใหญ่ 5 รายแรกมีดังนี้ BUG 1900 บริษัท
  ไทยออดิโอเท็กซ์ เซอร์วิส จำกัด บริษัท ไทยเทเลวอยซ์ จำกัด บริษัท อินโฟเทล คอมมิวนิเคชั่น
  จำกัด และบริษัท 108 1900 ออดิโอเท็กซ์ จำกัด

  2. ธุรกิจให้บริการในรูปของเสียง (Voice) ผ่านเจ้าหน้าที่รับสาย หรือ Information Call
  Center มีผู้ให้บริการได้แก่ BUG 1113 ของบริษัท สามารถ มัลติมีเดีย จำกัด บริการ 1133
  ของ บริษัท ทีโอที จำกัด (มหาชน) และบริการ 1188 ของ บริษัท เทเลอินโฟ มีเดีย จำกัด

  3. ธุรกิจการให้บริการในรูปของข้อความ หรือภาพ (Non-Voice) ได้แก่ BUG2Mobile
  ของบริษัท สามารถ มัลติมีเดีย จำกัด, Shinee, N-Content, Mobiclub, และ Siam2you
  เป็นต้น

4.  ธุรกิจสื่อ ผู้ประกอบธุรกิจสื่อโฆษณากลางแจ้งส่วนใหญ่เป็นสื่อภาพนิ่ง ปลายปี 2546
    บริษัทเริ่มเข้ามาในธุรกิจนี้โดยมุ่งเน้นรูปแบบที่โต้ตอบได้ (Interactive)
    หรือภาพเคลื่อนไหว โดยใช้จอภาพ LED Billboard
    ซึ่งเป็นตลาดในรูปแบบที่แตกต่างจากสื่อกลางแจ้งทั่วไป และเริ่มให้บริการในเดือนพฤษภาคม
    2547 โครงสร้างการแข่งขันในปัจจุบันมีผู้ประกอบการรายใหญ่ เช่น บริษัท เจ ซี ดี เดอ
    โกลด์ จำกัด บริษัท บางกอกไตรวิชั่น จำกัด และบริษัท มาสเตอร์ แอด จำกัด (มหาชน)
    ซึ่งครองส่วนแบ่งตลาดกว่าร้อยละ 80 ของมูลค่าตลาดโดยรวม
    แต่ละบริษัทจะมีรูปแบบสื่อป้ายโฆษณาที่แตกต่างกัน และพื้นที่ที่เป็นจุดแข็งต่างกัน
    ส่วนที่เหลือจะเป็นผู้ประกอบการรายย่อย เช่น ผู้ที่ติดตั้งป้ายโฆษณาบนที่พักอาศัย

  3.3) โทรศัพท์เคลื่อนที่และการให้บริการข้อมูล ข่าวสาร
  และสาระความบันเทิงในรูปแบบมัลติมีเดีย (ต่างประเทศ) สำหรับตลาดต่างประเทศที่ SIM
  ได้เข้าไปทำการตลาดในปี 2550 แล้ว คือ ประเทศมาเลเซีย ประเทศอินโดนีเซีย
  ประเทศเวียดนาม ประเทศอินเดีย ประเทศบังคลาเทศ ประเทศกัมพูชา
  และสาธารณรัฐประชาธิปไตยประชาชนลาว โดย SIM
  ได้เข้าไปทำตลาดและได้รับความร่วมมือเป็นอย่างดีจาก Telekom Malaysia
  ซึ่งเป็นบริษัทที่เป็นผู้ให้บริการโทรศัพท์เคลื่อนที่ระดับภูมิภาค

  สำหรับประเทศที่ทาง SIM ได้เข้าไปทำการตลาดนั้น ส่วนใหญ่จะเป็นตลาดเกิดใหม่ (emerging
  market) ที่มีอัตราการเติบโตของตลาดโทรศัพท์เคลื่อนที่ในระดับสูง
  และมีความต้องการของตลาดในลักษณะที่คล้ายคลึงกับตลาดในประเทศ
  สำหรับในประเทศมาเลเซียนั้น SIM ได้เข้าไปทำตลาดร่วมกับ Celcom
  ซึ่งเป็นผู้ให้บริการโทรศัพท์เคลื่อนที่ชั้นนำของประเทศและเป็นบริษัทที่ทาง Telekom Malaysia
  ลงทุนอยู่ โดยได้ออก Campaign ทางการตลาดร่วมกันตลอดทั้งปี
  ซึ่งได้รับการตอบรับจากผู้บริโภคเป็นอย่างดี ในปี 2550 บริษัทได้เปิดบริษัท ซี-โมบาย
  จำกัดร่วมกับทาง Celcom
  เพื่อเป็นช่องทางการจัดจำหน่ายสินค้าและบริการร่วมกันผ่านร้านค้าปลีกชื่อ “Blue Cube”
  นอกจากนี้ SIM ยังมีแผนในการรุกตลาดต่างประเทศอื่นอีกเพิ่มเติมเช่น ตลาดตะวันออกกลาง
  (Middle East) และเอเชียกลาง (Middle Asia) เป็นต้น

  ค) การจัดหาผลิตภัณฑ์หรือบริการ

1. โทรศัพท์เคลื่อนที่

  นับตั้งแต่ปี 2547 ที่ผ่านมา SIM ได้เริ่มมีการจัดจำหน่ายโทรศัพท์เคลื่อนที่ที่เป็น House Brand
  ภายใต้ชื่อ i-mobile ซึ่งได้รับการตอบรับเป็นอย่างดีจากลูกค้า โดยมียอดขายในปี 2550
  คิดเป็นร้อยละ 80 ของยอดการขายโทรศัพท์เคลื่อนที่ ทั้งหมดของ SIM โดย SIM
  มีการสำรวจความต้องการของลูกค้า เพื่อพัฒนาผลิตภัณฑ์ใหม่ๆ ทั้งรูปลักษณ์และการใช้งาน
  (feature) ให้ตรงกับความต้องการของลูกค้ากลุ่มเป้าหมายให้มากที่สุด นอกจากนี้ SIM
  ยังได้สั่งซื้อโทรศัพท์เคลื่อนที่ชั้นนำ เช่น Nokia, Samsung, Motorola, Sony Ericsson
  และ LG จากผู้แทนจำหน่ายในประเทศ และนำเข้าโดยตรงจากผู้ผลิตในต่างประเทศ
  ตามความต้องการตลาด
  ส่วนซิมการ์ดและบัตรเติมเงินสั่งซื้อจากบริษัทผู้ให้บริการโทรศัพท์เคลื่อนที่โดยตรง

2. การให้บริการข้อมูล ข่าวสาร และสาระความบันเทิงในรูปแบบมัลติมีเดีย

  บริษัท สามารถ มัลติมีเดีย จำกัด และบริษัท สามารถ อินเตอร์แอคทีฟ มีเดีย จำกัด
  เป็นบริษัทย่อยของ SIM เป็นผู้ผลิตและพัฒนา Contents (Content Provider)
  และบางส่วนเป็นการสั่งซื้อจากพันธมิตรทางธุรกิจทั่วไป และผู้ผลิตและพัฒนา Contents อื่นๆ
  เนื่องจากรูปแบบของการให้บริการข้อมูล ข่าวสาร และสาระความบันเทิงของ บริษัท สามารถ
  มัลติมีเดีย จำกัด เป็นการนำเสนอบริการข้อมูลไปสู่กลุ่มเป้าหมายที่หลากหลายทั้งอายุ เพศ
  อาชีพและรูปแบบวิถีชีวิตที่แตกต่างกันออกไป
  เพื่อให้การนำเสนอบริการตรงกับความต้องการของผู้ใช้บริการมากที่สุด
  จึงเล็งเห็นความสำคัญอย่างยิ่งในการสร้างทีมจัดเก็บรวบรวมข้อมูลขนาดใหญ่เพื่อให้ได้มาซึ่งข้อมูลที่ทันสมัย
  มีความหลากหลาย
  อีกทั้งการคัดสรรผู้ดำเนินรายการที่มีความรู้ความเชี่ยวชาญเข้ามาให้คำแนะนำในเรื่องต่างๆ
  ที่คาดว่าผู้ใช้บริการมีความสนใจ โดยมีการแบ่งรายได้ให้กับผู้ดำเนินรายการต่างๆ
  ในอัตราที่ตกลงกัน โดยในปัจจุบันมีการจัดหาข้อมูลโดยทีมงานของบริษัท
  และจากผู้ให้บริการภายนอกที่มีความชำนาญเฉพาะด้าน
  ตลอดจนรวบรวมข้อมูลจากพันธมิตรทางธุรกิจต่างๆ
  นอกจากนี้เพื่อเป็นการเตรียมความพร้อมในการจัดหา และการขายข้อมูลจากบริการหลักๆ ทั้ง
  BUG 1900 BUG 1113 และ BUG2Mobile บริษัท สามารถ มัลติมีเดีย จำกัด จึงได้จัดตั้งบริษัท
  เบรนซอร์ซ จำกัด เพื่อพัฒนา Application ใหม่ๆ ที่สอดคล้องกับเทคโนโลยีที่ทันสมัย
  โดยมีทีมงาน R&D ของบริษัทเอง Application ที่พัฒนาขึ้นจะนำไปจำหน่ายต่อให้กับ SIM
  และลูกค้าทั่วไป โดยมีเนื้อหาข้อมูล ข่าวสาร และสาระ ความบันเทิงต่างๆ เช่น บริการ
  Application ที่เป็นเสมือนผู้ช่วยส่วนตัวบน Smart Phone ให้บริการข้อมูลเกี่ยวกับกีฬา เกมส์
  ข้อมูลหมายเลขโทรศัพท์พื้นฐาน ข้อมูลเกี่ยวกับชีวิตประจำวัน เช่น ร้านอาหาร โรงแรม
  และบริษัททัวร์ เป็นต้น

(ดูรายละเอียดตามแบบรายงาน 56-1 ของบริษัท สามารถ ไอ-โมบาย จำกัด (มหาชน))

3.2 สายธุรกิจสารสนเทศและสื่อสารโทรคมนาคม ICT Solutions & Services

ดำเนินธุรกิจบริการด้านระบบสารสนเทศผ่านโครงข่ายสื่อสารโทรคมนาคมต่างๆ
รวมทั้งบริการให้คำปรึกษา รับเหมา ออกแบบติดตั้ง บริหารจัดการ และ บำรุงรักษา
ระบบเทคโนโลยีสารสนเทศและการสื่อสาร ครบวงจรแบบบูรณาการ End to End
ให้บริการระบบแก่หน่วยงานเอกชนขนาดใหญ่ รัฐวิสาหกิจ หน่วยราชการ โดยในปี 2550
สายธุรกิจนี้มีรายได้รวม 2,112.8 ล้านบาท หรือคิดเป็นร้อยละ 11.0
ของรายได้รวมของกลุ่มบริษัท สายธุรกิจนี้ประกอบด้วย บริษัทย่อย 11 บริษัท ดังนี้ บริษัท
สามารถเทลคอม จำกัด (มหาชน) บริษัท สามารถคอมมิวนิเคชั่น เซอร์วิส จำกัด บริษัท
สามารถคอมเทค จำกัด บริษัท สามารถ รีเสิร์ชแอนด์ดีเวลลอปเม้นท์ จำกัด บริษัท สามารถ
บรอดแบนด์ เซอร์วิสเซส จำกัด บริษัท ไทยเทรดเน็ท จำกัด บริษัท พอสเน็ท จำกัด บริษัท
สามารถอินโฟเนต จำกัด บริษัท โอเอซิส คอนซัลติ้ง จำกัด บริษัท สมาร์ทเทอร์แวร์ จำกัด
และบริษัท สามารถเทเลคอมมิวนิเคชั่น (แคมโบเดีย) จำกัด

ลักษณะผลิตภัณฑ์หรือบริการ

  สายธุรกิจสารสนเทศและสื่อสารโทรคมนาคม ได้แบ่งลักษณะผลิตภัณฑ์หรือบริการออกเป็น 5
  กลุ่มบริการดังนี้

1.  ธุรกิจบริการเครือข่ายสื่อสาร

  ให้บริการเช่าระบบสื่อสารผ่านดาวเทียมความเร็วสูง iPSTAR และ VSAT ดำเนินการโดย
  บริษัท สามารถเทลคอม จำกัด (มหาชน)
  และเป็นบริษัทเอกชนรายแรกที่ให้บริการการสื่อสารข้อมูลภาพและเสียงผ่านดาวเทียม
  โดยได้รับสัมปทานฉบับแรกจากสำนักงานคณะกรรมการกิจการโทรคมนาคมแห่งชาติ
  (เดิมชื่อกรมไปรษณีย์โทรเลข) มีอายุสัมปทาน 15 ปี ให้บริการสื่อสารเพียงเฉพาะข้อมูลเท่านั้น
  สำหรับสัมปทานฉบับแก้ไข บริษัทได้รับการขยายสัมปทานเป็น 22 ปี เริ่มตั้งแต่ปี 2538 จนถึงปี
  2560 สามารถให้บริการได้ทั้งข้อมูลภาพและเสียง และขยายการดำเนินธุรกิจด้านโทรคมนาคม
  รวมเครือข่ายการสื่อสารและสารสนเทศ
  โดยการให้บริการเช่าเครือข่ายการสื่อสารดาวเทียมและระบบเครือข่ายหลายสื่อ อาทิ
  ดาวเทียมความเร็วสูง iPSTAR และ VSAT ซึ่งในปี 2548 ดาวเทียม iPSTAR
  ได้เปิดบริการเต็มรูปแบบจากการยิงดาวเทียมไทยคม 4
  ซึ่งทำให้การบริการมีขีดความสามารถและประสิทธิภาพที่สูงขึ้น
  และมีโครงการสำคัญที่ได้ดำเนินการติดตั้งให้บริการอินเตอร์เน็ตผ่านดาวเทียมความเร็วสูง
  แก่โรงเรียนในสังกัดกระทรวงศึกษาธิการ School Net 10,000 โรงเรียน
  ซึ่งกระจายอยู่ทั่วประเทศเรียบร้อยแล้ว มีสัญญาบริการ 5 ปี ตั้งแต่ ปี 2549 จนถึงปี 2553 และ
  ส่งมอบระบบสื่อสารเครือข่าย NGN-Next Generation Network ให้กับบริษัท ทีโอที จำกัด
  (มหาชน) เพื่อใช้ในโครงการสนามบินสุวรรณภูมิ และเขตกรุงเทพมหานคร ปี 2549
  ดำเนินการติดตั้งให้บริการอินเตอร์เน็ตผ่านดาวเทียมความเร็วสูง
  แก่องค์การพัฒนาการบริหารงานส่วนท้องถิ่น 8,000 ตำบล สัญญา 5 ปี ตั้งแต่ ปี 2550 จนถึงปี
  2554

  สำหรับการให้บริการเครือข่ายสื่อสารข้อมูลความเร็วสูงหลายสื่อแบบสายเช่าพิเศษ (Lease
  Line), DSL (Digital Subscriber Line) Frame Relay ATM
  และบริการสื่อสารข้อมูลไร้สาย ดำเนินการโดยบริษัท สามารถ บรอดแบนด์เซอร์วิสเซส จำกัด
  ซึ่งบริษัทได้เช่าเครือข่ายของบริษัท ทีโอที จำกัด (มหาชน)
  และได้เซ็นสัญญาเชื่อมโยงโครงข่ายดังกล่าว โดยมีอายุสัญญา 15 ปี เริ่มตั้งแต่ปี 2543 จนถึง ปี
  2558 ปัจจุบันบริษัทได้ติดตั้งโครงข่ายใน 35 ชุมสายโทรศัพท์ สามารถให้บริการมีพื้นที่
  ครอบคลุมประมาณร้อยละ 80 ของกรุงเทพฯ
  เพื่อให้บริการสื่อสารข้อมูลความเร็วสูงที่สามารถรองรับความต้องการใช้งานธุรกิจที่หลากหลาย
  นอกจากนั้นยังให้บริการประชุมทางไกลผ่านจอภาพ สื่อสารภายในองค์กรและ
  รับบริการกระจายสัญญาณวิทยุโทรทัศน์ผ่านดาวเทียม Digital Broadcasting กับองค์กรธุรกิจ
  เช่น เครือข่ายเคเบิ้ลทีวี NBT มหาวิทยาลัยรามคำแหง ให้คำปรึกษาออกแบบระบบ ติดตั้ง
  บำรุงรักษา บริหารระบบให้มีประสิทธิภาพสูงสุด และการซ่อมอุปกรณ์เครือข่ายที่ได้รับมาตรฐาน
  ISO 9000-2000 บริการติดตั้งและบำรุงรักษาสถานีดาวเทียม
  บริการอินเทอร์เน็ตตำบลซึ่งให้บริการแก่องค์กรการปกครองส่วนท้องถิ่น
  เพื่อติดต่อสื่อสารประสานงานระหว่างหน่วยงานและกระทรวงมหาดไทย บริการโครงการ
  School Net ให้กับกระทรวงศึกษาธิการ ซึ่งบริการดังกล่าวดำเนินการโดย บริษัท
  สามารถคอมมิวนิเคชั่น เซอร์วิส จำกัด
  นอกจากนี้ยังให้บริการคิดค้นและพัฒนาด้านการสื่อสารโทรคมนาคมและพัฒนาอุปกรณ์และผลิตภัณฑ์ที่ทันสมัยด้านเทคโนโลยีสารสนเทศ
  เพื่อสนับสนุนกิจกรรมต่างๆ ของบริษัทในเครือสามารถเป็นหลัก ซึ่งดำเนินการโดย บริษัท
  สามารถ รีเสิร์ชแอนด์ดีเวล ลอปเม้นท์ จำกัด

  2. ธุรกิจบริการรับเหมาออกแบบติดตั้งระบบ System Integration

  ธุรกิจการให้บริการรับเหมา ออกแบบ ติดตั้งระบบเทคโนโลยีสารสนเทศและการสื่อสาร
  และการจัดจำหน่าย/ซ่อมบำรุงอุปกรณ์สื่อสาร/ระบบคอมพิวเตอร์
  และระบบสื่อสารทั้งภาพและเสียง กับหน่วยงานราชการ ให้บริการแบบครบวงจร (Turn-key
  Project) ตลอดจนถึงการให้บริการหลังการขาย
  โดยผลิตภัณฑ์ที่ทางบริษัทจัดจำหน่ายจะเป็นผลิตภัณฑ์และบริการทางด้านสื่อสารโทรคมนาคม
  และเทคโนโลยีสารสนเทศเป็นหลัก ดำเนินการโดยบริษัท สามารถ คอมเทค จำกัด

  บริษัทได้พัฒนาการทำงานต่อเนื่องเพื่อเพิ่มประสิทธิภาพและประสิทธิผลขององค์กรในด้านการขาย
  (Sales) ทีมงานวิศวกรรมทั้งด้านการออกแบบระบบและด้านการพัฒนาซอฟต์แวร์
  (Engineering & Software Development)
  รวมทั้งทีมงานการติดตั้งและการบริการหลังการขาย (Implementation & Services)
  เพื่อให้ทันต่อการเปลี่ยนแปลงของธุรกิจในปัจจุบัน
  รวมทั้งยังคงรักษามาตรฐานการให้บริการที่สอดคล้องกับมาตรฐาน ISO 9001:2000
  ทำให้ระบบงานและการบริการลูกค้าดีขึ้น ซึ่งเป็นส่วนสำคัญในการแข่งขันในระยะยาว

โครงการที่ยังไม่ได้ส่งมอบ

ณ วันที่ 28 ธันวาคม 2550 บริษัทมีโครงการที่ยังไม่ได้ส่งมอบ ดังนี้

+---+---------------+-----------------------+-----+-----+-----+----+
| ล | รายชื่อลูกค้า     | ชื่อโครงการ             | ส   |     | ม   | คว |
| ำ |               |                       | ัญญา |     | ูลค่า | าม |
| ด |               |                       |     |     |     |    |
| ับ |               |                       |     |     | โ   | ค  |
| ที่ |               |                       |     |     | ครง | ืบห |
|   |               |                       |     |     | การ | น้า |
|   |               |                       |     |     |     |    |
|   |               |                       |     |     | (ล  | (  |
|   |               |                       |     |     | ้านบ | %) |
|   |               |                       |     |     | าท) |    |
+---+---------------+-----------------------+-----+-----+-----+----+
|   |               |                       | วันที่ | วันที่ |     |    |
|   |               |                       |     |     |     |    |
|   |               |                       | เริ่ม | ส   |     |    |
|   |               |                       |     | ิ้นสุด |     |    |
+---+---------------+-----------------------+-----+-----+-----+----+
| 1 | บริษัท          |   โครงการระบบสารสนเท  | 6   | 20  | 1,  | 1  |
|   | ท่าอากาศยานสาก | ศสำหรับการบริหารและระบบ | /11 | /09 | 699 | 00 |
|   | ลกรุงเทพแห่งใหม่ |   Common User         | /46 | /51 | .83 |    |
|   | จำกัด          |   Terminal Equipment  |     |     |     |    |
|   |               |   (CUTE)              |     |     |     |    |
|   |               |   สำหรับสนามบินสุวรรณภูมิ  |     |     |     |    |
|   |               |   รวมทั้งงานด้าน         |     |     |     |    |
|   |               |   Operation           |     |     |     |    |
|   |               |   &Maintenance        |     |     |     |    |
|   |               |                       |     |     |     |    |
|   |               |   (อยู่ในช่วงการรับประกัน) |     |     |     |    |
+---+---------------+-----------------------+-----+-----+-----+----+
| 2 | กระทรวงยุติธรรม | ติดตั้ง                  | 12  | 8   | 148 | 10 |
|   |               | ระบบเครือข่ายสื่อสารข้อมูลค | /11 | /07 | .55 |    |
|   |               | วามเร็วสูงกระทรวงยุติธรรม | /50 | /51 |     |    |
+---+---------------+-----------------------+-----+-----+-----+----+
| 3 | ก             |   จ                   | 1   | 26  | 10  | 95 |
|   | ารนิคมอุตสาหกรร | ้างทำระบบภูมิสารสนเทศและ | /06 | /01 | .42 |    |
|   | มแห่งประเทศไทย | การสืบค้นข้อมูลภูมิสารสนเทศ | /50 | /51 |     |    |
+---+---------------+-----------------------+-----+-----+-----+----+
| 4 | กรมการปกครอง  | จ้างวางระบบ e-service  | 28  | 27  | 63  | 10 |
|   |               | ศูนย์บริการ              | /09 | /12 | .36 |    |
|   | ก             |                       | /50 | /52 |     |    |
|   | ระทรวงมหาดไทย | ประชาชน วังไชยา        |     |     |     |    |
|   |               | กรมการปกครอง          |     |     |     |    |
+---+---------------+-----------------------+-----+-----+-----+----+
| 5 | กระทรวงกลาโหม | ปรับปรุงประสิทธิภาพเค     | 29/ | 27  | 29  | 60 |
|   |               | รือข่ายเทคโนโลยีสารสนเทศ | 06/ | /06 | .60 |    |
|   |               | สป.กระทรวงกลาโหม      | 50  | /51 |     |    |
+---+---------------+-----------------------+-----+-----+-----+----+

  หมายเหตุ : 1) การรับรู้รายได้ของแต่ละโครงการจะเป็นไปตามสัดส่วนความสำเร็จของงาน
  (ความคืบหน้า %)

  2) มูลค่างานโครงการเป็นตัวเลขที่ยังไม่รวม VAT

  3. ธุรกิจนวัตกรรมและเทคโนโลยีประยุกต์

  ให้บริการซอฟต์แวร์ประยุกต์ พาณิชย์อิเล็กทรอนิกส์ เช่น Electronic Data Interchange
  (EDI) Gateway, NET EDI, WEB Hosting Services, ระบบ Software Electronic
  Workflow, Supply Chain Management (SCM)
  รวมถึงให้คำปรึกษาออกแบบประยุกต์เทคโนโลยีสารสนเทศแบบบูรณาการให้กับลูกค้า
  ตั้งแต่เริ่มติดตั้งระบบจนเสร็จสมบูรณ์ พร้อมด้วยการบริหารระบบงานครบวงจร
  โดยกลุ่มลูกค้าส่วนใหญ่จะเป็นลักษณะ Business to Business และ Business to
  Government ซึ่งได้แก่ องค์กรรัฐบาล กลุ่มธุรกิจธนาคาร โรงงานอุตสาหกรรม กลุ่มผู้ค้าปลีก
  เป็นต้น รวมถึงให้บริการเสริมต่างๆ ในการทำธุรกิจ อาทิเช่น
  การแลกเปลี่ยนข้อมูลทางอิเล็กทรอนิคส์ระหว่างบริษัทคู่ค้า (Electronic Data Interchange
  หรือ EDI) และบริการบริหารจัดการวัตถุดิบ (Vendor Management Inventory)
  ให้กับกลุ่มบริษัทค้าปลีก ดำเนินการโดยบริษัท ไทยเทรดเน็ท จำกัด

  สำหรับบริการให้คำปรึกษา ติดตั้งระบบชำระเงินโดยใช้บัตรเป็นสื่อ ณ จุดขาย (Electronic
  Fund Transfer at Point of Sale หรือ EFT/POS)
  โดยเป็นตัวแทนจำหน่ายเครื่องรับชำระเงิน Electronic Data Capture (EDC)
  ของบริษัทชั้นนำต่างๆ ซึ่งปัจจุบันมีส่วนแบ่งตลาดร้อยละ 33 ถือเป็นอันดับหนึ่งในประเทศไทย
  และให้บริการเชื่อมโยงเครือข่ายการชำระเงินในการสั่งซื้อสินค้าด้วยบัตรเครดิต (Secured
  E-Payment Gateway) โดยระบบจะทำการโอนเงินผ่านระบบอิเล็กทรอนิกส์ ณ
  จุดที่ทำการซื้อขายเชื่อมโยงไปยังระบบฝากเงินของธนาคาร
  ทำให้ร้านค้าที่มีอุปกรณ์ปลายทางติดตั้งอยู่
  สามารถรับชำระค่าสินค้าหรือบริการด้วยบัตรที่ออกให้โดยธนาคาร อาทิ Credit Card, Debit
  Card หรือ Smart Card ได้ นอกจากนี้ยังเป็น Solutions Provider ในด้านของ Smart
  Card Application ให้แก่ธนาคารพาณิชย์ในประเทศไทย และองค์กรผู้ออกบัตร เช่น
  การพัฒนาและติดตั้งระบบ Loyalty Program e-Refill สำหรับโทรศัพท์เคลื่อนที่แบบ
  Prepaid ให้กับบริษัท บางจากปิโตรเลียม จำกัด (มหาชน) ดำเนินการโดยบริษัท พอสเน็ท
  จำกัด

  บริการ E-learning แบบครบวงจร Cyber University
  เปิดบริการระบบการเรียนการสอนอิเลคทรอนิกส์ ระยะไกล ผ่านระบบ อินเทอร์เน็ต
  กับสถาบันการศึกษา ที่ต้องการขยายเครือข่ายบริการการศึกษา
  เพื่อช่วยพัฒนาสร้างระบบการศึกษารูปแบบใหม่ที่สามารถเรียนได้โดยไม่จำกัดเวลาและสถานที่
  สามารถเรียนได้เสมือนอยู่ในห้องเรียน (Virtual University)
  มีรูปแบบการบริหารจัดการการศึกษา ที่ได้ตรงตามมาตรฐานการเรียนแบบ E-learning
  ให้กับมหาวิทยาลัย สามารถเรียนผ่านเครือข่ายอินเตอร์เน็ต
  ไม่มีจำกัดด้านสถานที่และกำหนดเวลาเรียน
  ซึ่งได้เปิดหลักสูตรนิติศาสตร์บัณฑิตร่วมกับมหาวิทยาลัยรังสิต รวมถึงเปิดให้บริการ AUplus
  Cyber University และโครงการปริญญาโท MSC Management ร่วมกับมหาวิทยาลัยอัสสัมชัญ
  ซึ่งมีนักศึกษาจบการศึกษาสำหรับหลักสูตร MSC Management ในปี 2550 นี้จำนวน 34 คนแล้ว
  นอกจากนี้ในปี 2550 ทางมหาวิทยาลัยรังสิตยังได้ขยายความร่วมมือเปิดโครงการ RSUplus
  Cyber University และโครงการปริญญาโทหลักสูตรศิลปศาสตร์มหาบัณฑิต
  หลักสูตรวิทยาศาสตร์มหาบัณฑิต
  และหลักสูตรศึกษาศาสตร์มหาบัณฑิตโดยสามารถเรียนทั้งหลักสูตรผ่านบทเรียน แบบ E-learning
  ได้ ตลอดจนมีการประยุกต์บริการ E-learning ให้บริการกับหน่วยงานลูกค้าต่างๆ
  เพื่อใช้กับงานพัฒนาทรัพยากรบุคคลแบบออนไลน์

4.  ธุรกิจบริการ Outsourcing Services

  ให้บริการดำเนินการ
  บริหารจัดการแบบครบวงจรทางด้านเทคโนโลยีสารสนเทศและสื่อสารโทรคมนาคมสำหรับองค์กรในลักษณะการรับออกแบบ
  ติดตั้ง ดำเนินการ ดูแลประสิทธิภาพการใช้งาน และบำรุงรักษา
  ซึ่งเป็นส่วนขยายของการให้บริการแบบครบวงจรของสายธุรกิจบริการเครือข่ายสื่อสารและสายธุรกิจรับเหมาออกแบบติดตั้งระบบ
  (System Integration) โดยสอดคล้องกับการบริหารแบบใหม่ของกลุ่มองค์กรธุรกิจต่างๆ
  ที่มุ่งเน้นการพัฒนาเพิ่มศักยภาพการแข่งขัน ประสิทธิผล ประสิทธิภาพ
  ประสานกับพันธมิตรในห่วงโซ่ธุรกิจ สร้างบริการที่รวดเร็ว ต้นทุนต่ำ
  ดังนั้นกลุ่มธุรกิจทั้งภาครัฐและเอกชน
  จึงมีแนวโน้มที่จะพิจารณาจ้างหน่วยงานภายนอกที่มีความชำนาญมาดำเนินการทางด้านเทคโนโลยีสารสนเทศและการสื่อสารให้แทนการดำเนินการด้วยตนเอง
  เพื่อลดความยุ่งยากและได้รับประสิทธิภาพที่คุ้มค่ากับค่าใช้จ่ายที่เกิดขึ้นกว่าการดำเนินการด้วยตนเอง
  ซึ่งกลุ่มบริษัทสามารถ ได้เล็งเห็นโอกาสนี้
  จึงได้มีการนำเสนอบริการดำเนินการแบบครบวรจรด้านเทคโนโลยีสารสนเทศและสื่อสารโทรคมนาคมในด้านต่าง
  ๆ สำหรับกลุ่มลูกค้าองค์กร ในรูปแบบ Business Process Outsourcing
  เพื่อเสริมสร้างศักยภาพในการดำเนินการขององค์กรลูกค้าให้มีประสิทธิภาพเพิ่มขึ้นด้วยต้นทุนที่คุ้มค่ากว่าการดำเนินการด้วยองค์กรลูกค้าเอง
  โดยบริษัท สามารถเทลคอม จำกัด (มหาชน) เป็นบริษัทที่ดูแลงานของกลุ่มธุรกิจนี้โดยตรง
  ซึ่งในการดำเนินการจะมีการจัดตั้งและพัฒนาการให้บริการเฉพาะสำหรับลูกค้า
  โดยเปิดกว้างที่จะลงทุนร่วมกับพันธมิตรทางธุรกิจเพื่อการให้บริการกับกลุ่มพันธมิตรโดยเฉพาะ
  อาทิเช่น ธุรกิจด้านโทรคมนาคม การธนาคาร การขนส่ง

  ในปี 2550 บริษัท สามารถเทลคอม จำกัด (มหาชน)
  มีการลงนามในสัญญาที่จะร่วมมือให้บริการกับการไฟฟ้าส่วน ภูมิภาค (กฟภ.)
  เพื่อขยายบริการเทคโนโลยีสารสนเทศต่าง ได้แก่ โครงการให้บริการระบบมิเตอร์
  ไฟฟ้าอ่านหน่วยอัตโนมัติ (Automatic Meter Reading – AMR)
  เพื่ออ่านข้อมูลปริมาณการใช้กระแสไฟฟ้าของผู้ใช้ไฟฟ้ารายใหญ่จำนวน 30,000
  จุดโดยอัตโนมัติผ่านโครงข่ายสื่อสารระบบ GPRS/GSM มายังฐานข้อมูลกลางของ กฟภ.
  โครงการระบบมิเตอร์ไฟฟ้าแบบเติมเงิน (Prepayment Electricity Meter)
  เพื่อทดลองให้บริการไฟฟ้าแบบชำระค่าบริการล่วงหน้าสำหรับกลุ่มผู้ใช้ไฟฟ้าชั่วคราว
  โครงการทดลองการให้บริการ WIMAX ร่วมกับระบบเครือข่ายเคเบิ้ลใยแก้วนำแสง
  เพื่อรองรับการให้บริการโทรคมนาคมในถิ่นที่ห่างไกล รูปแบบ USO-Universal Service
  Obligations
  โดยได้รับใบอนุญาตให้ใช้คลื่นความถี่เพื่อการทดลองหรือทดสอบเป็นการชั่วคราวจากคณะกรรมการกิจการโทรคมนาคมแห่งชาติ
  (กทช.) นอกจากยังได้เข้าซื้อกิจการของบริษัท โอเอซิส คอนซัลติ้ง จำกัด
  ซึ่งเป็นบริษัทซอฟต์แวร์ชั้นนำของประเทศไทยในการให้บริการทางด้านระบบงานบริหารทรัพยาการองค์กร
  (ERP System) โดยมีความชำนาญมากกว่า 10 ปีในการ Implement ระบบ SAP
  รวมถึงระบบงานทางด้าน Supply Chain Management, e-Business
  และการพัฒนาระบบงานคอมพิวเตอร์ที่เฉพาะเจาะจง (Customize)
  สำหรับความต้องการของหน่วยงาน อีกทั้งมีการจัดตั้งบริษัท สมาร์ทเทอร์แวร์ จำกัด ขึ้น
  เพื่อรองรับการดำเนินธุรกิจด้านให้คำปรึกษาในการวางระบบและพัฒนาซอฟต์แวร์ระบบงานแบบเบ็ดเสร็จตามความต้องการของลูกค้า
  ด้วยกระบวนการด้านวิศวกรรมซอฟต์แวร์แบบครบวงจร
  รวมถึงพัฒนาผลิตภัณฑ์ซอฟต์แวร์สำเร็จรูปเพื่อวางจำหน่ายสำหรับกลุ่มลูกค้าองค์กรทั่วไป
  เพื่อเพิ่มศักยภาพและขยายขอบเขตของการให้บริการของสายธุรกิจ Outsourcing Services

  5. ธุรกิจบริการ IP Business

  ธุรกิจให้บริการสารสนเทศและการสื่อสารผ่านระบบโครงข่ายอินเทอร์เน็ต หรือ IP (Internet
  Protocol) Network
  ซึ่งช่วยเพิ่มประสิทธิภาพการสื่อสารโดยเฉพาะการสื่อสารทางไกลระหว่างประเทศให้เป็นไปได้ด้วยความสะดวกรวดเร็ว
  ปลอดภัย และด้วยต้นทุนต่ำกว่า ไม่ว่าจะเป็นการสื่อสารข้อมูล ภาพ หรือเสียง
  โดยบริการในสายธุรกิจนี้ในเบื้องต้น ได้แก่ บริการอินเทอร์เน็ต และปลายปี 2550
  ได้ขยายการให้บริการโทรศัพท์ผ่านอินเทอร์เน็ตหรือ Voice over Internet Protocol
  (VoIP) โดยได้รับใบอนุญาตเพิ่มจากสำนักงานคณะกรรมการกิจการโทรคมนาคมแห่งชาติ
  ทำให้สามารถเชื่อมต่อโทรศัพท์ออกต่างประเทศได้ทั่วโลกผ่านระบบอินเทอร์เน็ต
  ตลอดจนบริการบัตรโทรศัพท์ทางไกลระหว่างประเทศ
  และบริการข้อมูลข่าวสารและสาระบันเทิงผ่าน VoIP

  ข) การตลาดและการแข่งขัน

1.  การตลาดและภาวะการแข่งขัน

  สายธุรกิจ ICT Solutions & Services มีเป้าหมายที่จะเป็นผู้ให้บริการ ICT
  แบบครบวงจรที่ได้รับการยอมรับในความรู้ ความชำนาญ มีความน่าเชื่อถือจากกลุ่มลูกค้าองค์กร
  และลูกค้ารายย่อย โดยผนวกความแข็งแกร่งในเครือข่ายกลุ่มสามารถ และ
  พันธมิตรเทคโนโลยีต่างๆ การดำเนินธุรกิจจะมุ่งพัฒนาบริการแก่โครงการขนาดใหญ่ และ
  โครงการที่มีการเติบโตต่อเนื่อง มุ่งสร้างมูลค่าเพิ่มในบริการแก่ลูกค้า ช่วยเพิ่มประสิทธิภาพ
  รวดเร็ว ลดต้นทุน ตลอดจนการเข้าร่วมลงทุนกับพันธมิตรธุรกิจ
  มีรายได้จากการเป็นที่ปรึกษาพัฒนาระบบงานโครงการ การออกแบบ
  การจัดซื้อและจัดหาอุปกรณ์และผู้รับเหมา
  ตลอดจนให้บริการใช้งานระบบสารสนเทศและสื่อสารโทรคมนาคมที่พัฒนาขึ้น
  ผนวกกับระบบเครือข่ายสื่อสารความเร็วสูงผ่านเครือข่ายภาคพื้นดิน ดาวเทียม ระบบอินเตอร์เน็ต
  โดยมีการแข่งขันตามประเภทของกลุ่มธุรกิจดังกล่าวตามข้อ ก)
  สายธุรกิจนี้มีรายได้หลักที่มีการกระจายแบบสมดุลจาก 5 กลุ่มธุรกิจดังกล่าวข้างต้น
  ตลอดจนแต่ละกลุ่มธุรกิจได้มีความร่วมมือสร้างขีดความสามารถในการแข่งขันให้มีศักยภาพสูงมากขึ้นจากที่สามารถขยายสินค้าและบริการจากกลุ่มหนึ่งไปอีกกลุ่มหนึ่ง
  และเพิ่มขีดความสามารถทางการแข่งขัน ศักยภาพการให้บริการเทคโนโลยีสูงขึ้น
  เกิดกลุ่มธุรกิจบริการ Outsourcing Services ที่สามารถประยุกต์เทคโนโลยีสารสนเทศและ
  สื่อสาร เป็นการขยายธุรกิจไปสู่งานโครงการขนาดใหญ่มากขึ้น
  มากกว่าที่จะไปแข่งขันในงานขนาดเล็กที่มีการแข่งขันด้านราคาสูง
  และในการเสนอสินค้าและบริการจะใช้กลยุทธ์ร่วมมือกับพันธมิตรทางธุรกิจขายตรงให้กับกลุ่มลูกค้าเป้าหมาย
  โดยทำการเข้าประมูลแข่งกับคู่แข่งรายอื่นๆ ทั้งนี้บริษัทจะเน้นการสร้างความสัมพันธ์ที่ดีกับลูกค้า
  ซึ่งส่วนใหญ่จะเป็นหน่วยงานเอกชนขนาดใหญ่ หน่วยงานราชการและรัฐวิสาหกิจ
  งานที่จัดจำหน่ายและให้บริการมีการแข่งขันทางด้านราคาที่ต้องอยู่ในงบประมาณที่กำหนดไว้

2.  ภาวะอุตสาหกรรมและการแข่งขัน

  สภาวะเศรษฐกิจของประเทศไทยในปี 2550 มีการเติบโตของผลรวมประชาชาติ GDP
  ที่ประมาณร้อยละ 4.3 ลดลงร้อยละ 0.7 จากปี 2549⁽¹⁾
  สาเหตุที่สำคัญเป็นผลจากการเปลี่ยนแปลงทางการเมือง
  ปัญหาการก่อการร้ายและความไม่สงบในภาคใต้ ภาวะค่าเงินบาทที่แข็งค่ามากขึ้น
  รวมถึงราคาน้ำมันที่เพิ่มขึ้นอย่างรวดเร็ว
  ส่งผลให้เกิดการชะลอตัวของอุปสงค์ภายในประเทศจากกำลังซื้อของผู้บริโภคและภาวะการลงทุนของทั้งภาครัฐและเอกชนนั้นลดลง
  แต่อย่างไรก็ตาม สภาพตลาดธุรกิจสารสนเทศและสื่อสารโทรคมนาคมในปี 2550
  นั้นก็ยังคงมีการขยายตัวเพิ่มขึ้น
  เนื่องจากความต้องการปรับเปลี่ยนโครงสร้างของระบบสารสนเทศ
  ตลอดจนการดำเนินโครงการที่เกี่ยวเนื่องกับการใช้เทคโนโลยีของภาครัฐและเอกชนที่ต่อเนื่องมาจาก
  ปี 2549 โดยสภาพตลาดโทรคมนาคมในปี 2550 มีมูลค่าประมาณ 2.7 แสนล้านบาท
  ซึ่งเติบโตจากปี 2549 ประมาณร้อยละ 20 ตลาดด้านเทคโนโลยีสารสนเทศ (IT)
  ไม่ว่าจะเป็นฮาร์ดแวร์ ซอฟต์แวร์ และบริการด้าน IT มีมูลค่ารวมประมาณ 1.3
  แสนล้านบาทหรือขยายตัวเพิ่มขึ้นร้อยละ 6.6 และตลาดบริการอินเทอร์เน็ตมีมูลค่าประมาณ 7.6
  หมื่นล้านบาท ซึ่งขยายตัวจากปีก่อนร้อยละ 12 ⁽²⁾
  ในขณะเดียวกันสภาพการแข่งขันของตลาดการให้บริการทางด้านสารสนเทศและโทรคมนาคมก็ยังคงความรุนแรงมากขึ้น
  อันสืบเนื่องมากจากปัจจัยหลายๆ ด้าน อาทิเช่น

-   นโยบายกระตุ้นการใช้จ่ายงบประมาณภาครัฐผ่านการลงทุนด้านสาธารณูปโภค
    รวมถึงภาคเอกชนที่มีการผลักดันการลงทุนด้านเทคโนโลยีสารสนเทศและสื่อสารโทรคมนาคมเพื่อเพิ่มประสิทธิภาพในการดำเนินธุรกิจ

-   จำนวนผู้ให้บริการที่มากขึ้น จากการที่คณะกรรมการกิจการโทรคมนาคมแห่งชาติ (กทช.)
    ได้ให้ใบอนุญาตประกอบกิจการโทรคมนาคมสำหรับการให้บริการต่างๆ เพิ่มมากขึ้น โดยในปี
    2550 กทช. ได้มีการออกใบอนุญาตประกอบกิจการโทรคมนาคมใหม่เพิ่มขึ้น 74 ฉบับ
    แบ่งเป็นใบอนุญาตฯ ประเภทที่ 1 จำนวน 53 ฉบับ ประเภทที่ 2 จำนวน 13 ฉบับ
    และประเภทที่ 3 จำนวน 8 ฉบับ ส่งผลให้ ณ สิ้นปี 2550 มีจำนวนใบอนุญาตฯ ที่ กทช.
    ออกให้กับผู้ประกอบการโทรคมนาคมไปแล้วรวมทั้งสิ้น 152 ฉบับ⁽³⁾ นอกจากนี้ กทช.
    ยังมีการออกประกาศหลักเกณฑ์อื่นๆ ที่ช่วยส่งเสริมการแข่งขันที่เสรี อาทิเช่น
    การอนุญาตให้ผู้ประกอบการศูนย์แลกเปลี่ยนข้อมูลอินเทอร์เน็ต (Internet Gateway)
    ที่ได้รับใบอนุญาตฯ จาก กทช. สามารถเชื่อมต่อวงจรกับต่างประเทศได้เองโดยตรง
    ส่งผลให้ตลาดอินเทอร์เน็ตเติบโตมากขึ้นอย่างรวดเร็ว

-   การขยายตัวของธุรกิจพาณิชย์อิเล็กทรอนิกส์ (e-Commerce)
    ที่มีการเติบโตเพิ่มขึ้นประมาณร้อยละ 20 โดยในปี 2550
    มีผู้ประกอบการพาณิชย์อิเล็กทรอนิกส์ที่จดทะเบียนกับกรมพัฒนาธุรกิจการค้า กระทรวงพาณิชย์
    จำนวน 2,930 ราย ซึ่งมีจำนวนเว็บไซต์รวมทั้งสิ้น 3,789 เว็บไซต์⁽⁴⁾
    อันเป็นผลมาจากจำนวนผู้ใช้บริการอินเทอร์เน็ตที่เพิ่มมากขึ้น
    ประกอบกับการเติบโตของธุรกิจบริการจัดส่งสินค้า (Logistics) และนโยบาย
    การเสริมสร้างความน่าเชื่อถือจากกระทรวงพาณิชย์โดยการออกเครื่องหมายรับรองความน่าเชื่อถือ
    เรียกว่า Trustmask
    ให้กับผู้ประกอบการพาณิชย์อิเล็กทรอนิกส์ที่จดทะเบียนกับกระทรวงพาณิชย์
    ส่งผลให้ผู้บริโภคเกิดความมั่นใจมากขึ้น

-   การประกาศใช้พระราชบัญญัติว่าด้วยการทำผิดทางคอมพิวเตอร์
    ส่งผลให้องค์กรทั้งภาครัฐและเอกชนมีการตื่นตัวในเรื่องการรักษาความปลอดภัยสำหรับระบบทางคอมพิวเตอร์และเครือข่ายมากขึ้น
    ประกอบกับต้องมีการจัดหาระบบอุปกรณ์ที่เกี่ยวข้องเพิ่มเติมเพื่อให้สามารถดำเนินการได้อย่างถูกต้องตามข้อบังคับในพระราชบัญญัติดังกล่าว
    ทำให้เกิดการกระตุ้นตลาดทางด้านระบบการรักษาความปลอดภัยทางคอมพิวเตอร์และเครือข่ายมากขึ้น

-   การแข่งขันโดยใช้กลยุทธ์ทางด้านราคาประกอบกับการขายพ่วงบริการเพื่อพยายามเพิ่มฐานลูกค้าของผู้ให้บริการอินเทอร์เน็ตและโทรศัพท์เคลื่อนที่
    ทำให้เกิดภาวะการแข่งขันที่มีความรุนแรงมากขึ้น

  สำหรับทิศทางเศรษฐกิจไทยในปี 2551 นั้นคาดว่าจะขยายตัวร้อยละ 4.0 – 5.0⁽⁵⁾
  โดยในส่วนของตลาดด้านเทคโนโลยีสารสนเทศ (IT) นั้นคาดว่าจะเติบโตประมาณร้อยละ 9
  ด้วยมูลค่าตลาดประมาณ 1.5 แสนล้านบาท⁽²⁾
  เป็นผลมาจากความมั่นคงทางการเมืองภายหลังการเลือกตั้งที่ส่งผลให้เกิดความเชื่อมั่นในการลงทุน
  และการดำเนินโครงการเมกะโปรเจคที่ต่อเนื่องของภาครัฐ
  แต่สำหรับทิศทางตลาดโทรคมนาคมในปี 2551 นั้นคาดว่าจะมีมูลค่าตลาดใกล้เคียงกับปี 2550⁽²⁾
  จากปริมาณการใช้งานที่เพิ่มมากขึ้น
  แต่ทั้งนี้เนื่องจากการแข่งขันอย่างรุนแรงทางด้านราคาจึงส่งผลให้ผลรวมของมูลค่าตลาดจึงไม่เพิ่มขึ้น
  อย่างไรก็ตามผู้ประกอบการด้านสื่อสารโทรคมนาคมต่างๆ
  ต่างก็มีการเตรียมความพร้อมที่จะประยุกต์ใช้เทคโนโลยีใหม่ไม่ว่าจะเป็น 3G, WiMAX, Power
  Line Communication (PLC) และ NGN เพื่อรองรับการแข่งขัน
  อันส่งผลให้เกิดการลงทุนเพิ่มขึ้น

  เอกสารอ้างอิง

1.  Ian C. Porter, Thailand Economic Monitor November 2007, World Bank
    Office - Bangkok,

  http://www.worldbank.or.th, 17 มกราคม 2551

2.  เอกสารประกอบงานแถลงข่าว, IDC’s Thailand ICT Market Outlook 2008, IDC
    Research (Thailand) Co., Ltd., โรงแรม Pan Pacific, กรุงเทพฯ, 22
    มกราคม 2551

3.  สำนักงานคณะกรรมการกิจการโทรคมนาคมแห่งชาติ,
    รายชื่อผู้ได้รับใบอนุญาตประกอบกิจการโทรคมนาคม,

  http://www.ntc.or.th, 17 มกราคม 2551

4.  บทสัมภาษณ์ คุณวรวุฒิ อุ่นใจ อุปนายกสมาคมอีคอมเมิร์ซไทย,
    ปิดไฟล์ไอที…ปีหมู,หนังสือพิมพ์กรุงเทพธุรกิจ, http://www.bangkokbizweek.com, 28
    ธันวาคม 2550

5.  สำนักงานคณะกรรมการพัฒนาการเศรษฐกิจและสังคมแห่งชาติ, ภาวะเศรษฐกิจไทยไตรมาสที่
    3 และแนวโน้ม

  ปี 2550 – 2551, 3 ธันวาคม 2550

3)  การจัดหาผลิตภัณฑ์หรือบริการ

  สายธุรกิจ ICT Solutions & Services มีการจัดหาผลิตภัณฑ์ในด้านระบบโทรคมนาคม
  คอมพิวเตอร์ และระบบเครือข่ายจากผู้ผลิต
  และตัวแทนจำหน่ายจากทั้งภายในและภายนอกประเทศ เพื่อนำมาใช้ในโครงการแต่ละโครงการ
  เพื่อให้บรรลุซึ่งวัตถุประสงค์ของลูกค้า ซึ่งการจัดหาอุปกรณ์ส่วนใหญ่ต้องนำเข้าจากต่างประเทศ
  เนื่องจากอุปกรณ์ส่วนใหญ่จะเป็นอุปกรณ์สื่อสารโทรคมนาคม และเทคโนโลยีระดับสูงที่ซับซ้อน
  และยังไม่มีผู้ผลิตภายในประเทศ ซึ่งจะต้องมีคุณสมบัติตามที่ลูกค้ากำหนด
  อย่างไรก็ตามบริษัทไม่มีปัญหาจากการผูกขาดโดยผู้ผลิตรายใดรายหนึ่ง
  เนื่องจากสามารถจัดซื้อจาก ผู้ผลิตอุปกรณ์หลายราย ทั้งในแถวยุโรปและอเมริกา
  โดยบริษัทไม่มีนโยบายในการสั่งซื้อผลิตภัณฑ์และบริการล่วงหน้า เนื่องจากโครงการต่างๆ
  ที่บริษัทดำเนินการจะมีกำหนดลักษณะและ/หรือคุณสมบัติของผลิตภัณฑ์และบริการแตกต่าง กันไป
  ทั้งที่ขายและส่งมอบให้ลูกค้า และการพัฒนาสารสนเทศและข้อมูลธุรกิจ
  เพื่อสร้างบริการที่มีมูลค่าเพิ่มบนเครือข่าย สื่อสาร
  โดยจะเป็นการประสานงานกับพันธมิตรทางธุรกิจ
  ทำให้การจัดหาผลิตภัณฑ์ทำได้ง่ายโดยรวมทั้งสามารถเพิ่มขีดความสามารถในการให้บริการได้อย่างรวดเร็ว
  แตกต่างจากผู้ประกอบการรายอื่น
  และใช้ประโยชน์จากระบบเทคโนโลยีสารสนเทศและสื่อสารแบบนำสมัยมาประยุกต์

  ในส่วนของการให้บริการติดตั้งและให้บริการหลังการขาย
  ส่วนใหญ่ทางบริษัทจะเป็นผู้ดำเนินการติดตั้งเอง
  โดยใช้ทีมงานภายในของบริษัทซึ่งผ่านการฝึกอบรมและมีประสบการณ์
  ตลอดจนมีความชำนาญเกี่ยวกับการติดตั้งระบบโทรคมนาคมและสารสนเทศเป็นอย่างดี มีศูนย์ข้อมูล
  Data Center ที่ทันสมัยและมีเครือข่ายบริการด้านเทคนิคและการบำรุงรักษาอยู่ ทั่วประเทศ
  บริการแบบ 24 x 7 โดยมี 17 ศูนย์บริการทั่วประเทศ
  บริษัทได้มีพันธมิตรทางการค้าตามประเภทกิจการคือ

  ระบบเครือข่ายสัญญาณดาวเทียม : Shin Satellite, iPStar

  ระบบสื่อสารแบบมีสาย : TOT, CAT, TRUE, TT&T, UIH, Violin

  ระบบสื่อสารแบบไร้สาย : AIS, DTAC

  คอมพิวเตอร์และอุปกรณ์เครือข่าย : Sun, HP, ACER, CISCO, Nortel, 3Com,
  Polycom, Axalto, NICE

  ซอฟต์แวร์ : SAP, ORACLE, Computer Associate, Microsoft

  ง) การป้องกันความเสี่ยงของราคาผลิตภัณฑ์จากอัตราการแลกเปลี่ยน

  โดยปกติก่อนดำเนินโครงการ บริษัทต้องประมาณการต้นทุนโครงการล่วงหน้า
  เป็นระยะเวลาประมาณ 1-2 เดือน ในกรณีที่ต้องนำเข้าอุปกรณ์บางส่วนจากต่างประเทศ
  ซึ่งจะทำให้ต้นทุนโครงการอาจได้รับผลกระทบอันเนื่องจากอัตราการและเปลี่ยนเงินตราต่างประเทศแบบลอยตัว
  จากความเสี่ยงด้านอัตราแลกเปลี่ยนข้างต้น บริษัทได้กำหนดวิธีลดความเสี่ยง ดังกล่าวโดย

  1. กำหนดค่าความเสี่ยงของอัตราแลกเปลี่ยนเพิ่มเติมในการคำนวณต้นทุนโครงการ

  2. มีนโยบายในการทำสัญญาซื้อ-ขายเงินตราต่างประเทศล่วงหน้าครอบคลุมทั้งจำนวน
  ตามจังหวะเวลาและต้นทุนที่เหมาะสม

3.3 สายธุรกิจ Technology Related Business

สายธุรกิจ Technology Related Business
ประกอบธุรกิจเป็นทั้งผู้ผลิตและจัดจำหน่ายแผงสายอากาศโทรทัศน์ และจานรับสัญญาณดาวเทียม
ธุรกิจให้บริการลูกค้าสัมพันธ์และศูนย์ข้อมูลข่าวสารแบบครบวงจร
การจำหน่ายรับเหมาติดตั้งและซ่อมบำรุงระบบรักษาความปลอดภัยและระบบสื่อสารภาพและเสียงทั้งระบบที่มีสายและไร้สาย
การให้บริการบริหารจัดการขยะในบริเวณท่าอากาศยานสุวรรณภูมิ รวมทั้งธุรกิจในประเทศกัมพูชา
อันประกอบด้วยธุรกิจการให้บริการการควบคุมการจราจรทางอากาศ
และธุรกิจผลิตและจำหน่ายกระแสไฟฟ้าแก่โรงงานกัมปอตซิเมนต์ ในประเทศกัมพูชา โดยในปี 2550
สายธุรกิจ Technology Related Business มีสัดส่วนรายได้เท่ากับ 1,814.8 ล้านบาท
หรือคิดเป็นร้อยละ 9.5 ของรายได้รวมของกลุ่มบริษัท และได้แยกสายธุรกิจนี้ออกเป็น

  ธุรกิจภายในประเทศ ประกอบด้วย 6 บริษัท ดังนี้ บริษัท สามารถคอร์ปอเรชั่น จำกัด (มหาชน)
  บริษัท วันทูวัน คอน แทคส์ จำกัด บริษัท วิชั่นแอนด์ ซีเคียวริตี้ ซิสเต็ม จำกัด บริษัท สุวรรณภูมิ
  เอ็นไวรอนเม้นท์ แคร์ จำกัด บริษัท สามารถวิศวกรรม จำกัด และ บริษัท คอนแทค-อิน-วัน
  จำกัด

  ธุรกิจต่างประเทศ ประกอบด้วย 5 บริษัท ดังนี้ บริษัท แคมโบเดีย แอร์ทราฟฟิค เซอร์วิส จำกัด
  บริษัท กัมปอต เพาเวอร์แพลนท์ จำกัด บริษัท แคมโบเดีย สามารถ จำกัด บริษัท สามารถ
  อินเตอร์ โฮลดิ้ง จำกัด และ บริษัท สามารถ อินเตอร์เนชั่นแนล จำกัด

ธุรกิจภายในประเทศ

-   บริษัท สามารถวิศวกรรม จำกัด

  ก) ลักษณะผลิตภัณฑ์หรือบริการ

  ดำเนินธุรกิจผลิตและจำหน่ายแผงสายอากาศรับสัญญาณโทรทัศน์ในระบบ VHF UHF และ MMDS
  จานรับสัญญาณดาวเทียมระบบ C-Band และ KU-Band รวมทั้งอุปกรณ์อื่นๆ ที่ใช้ในระบบ MATV
  และ CATV ซึ่งบริษัทมีรายได้รวมทั้งสิ้น 483.4 ล้านบาท คิดเป็นสัดส่วนรายได้ประมาณ ร้อยละ
  2.5 ของรายได้รวมของกลุ่ม

ข) การตลาดและภาวะการแข่งขัน

  ธุรกิจผลิตและจำหน่ายแผงสายอากาศรับสัญญาณโทรทัศน์ จานรับสัญญาณดาวเทียมระบบต่างๆ
  ได้ใช้กลยุทธ์ด้านราคา และการเพิ่มศูนย์ให้บริการ (Service center)
  โดยผ่านตัวแทนจำหน่าย เพื่อให้บริการด้านการขาย การบริการติดตั้ง
  และการบริการหลังการขาย นอกจากนั้นยังได้มีการปรับปรุงและพัฒนาผลิตภัณฑ์ใหม่ออกสู่ตลาด
  เพื่อตอบสนองความต้องการของลูกค้า รวมทั้งการจัดรายการส่งเสริมการขาย
  และการโฆษณาประชาสัมพันธ์ผ่านสื่อต่างๆ เช่น โทรทัศน์ วิทยุ หนังสือพิมพ์ และวารสารต่างๆ
  เป็นต้น

สำหรับช่องทางการจำหน่ายสินค้าหรือบริการจะแบ่งออกเป็น การจำหน่ายผ่านตัวแทนจำหน่าย (Dealer) ซึ่งตัวแทนจำหน่ายของบริษัทมีอยู่กว่า 800 รายทั่วประเทศ การจำหน่ายผ่านห้างสรรพสินค้า Discount store ต่างๆ การจำหน่ายตรง (Direct sales) สำหรับลูกค้ากลุ่มงานระบบเคเบิ้ล โดยกลุ่มลูกค้าเป้าหมายส่วนใหญ่ของบริษัท คือ ผู้บริโภคที่ต้องการเปลี่ยนอุปกรณ์รับสัญญาณโทรทัศน์ (Replacement) ผู้บริโภคที่มีบ้านใหม่ที่ต้องการติดตั้งอุปกรณ์การรับสัญญาณโทรทัศน์ รวมถึงธุรกิจประเภทอาคารที่พักอาศัยที่มีจำนวนห้องพักหลายๆ ยูนิต

  ภาวะการแข่งขันในปัจจุบันค่อนข้างสูง
  เนื่องจากผู้บริโภคมีความต้อการชมรายการโทรทัศน์เป็นจำนวนมาก ดังนั้น ผู้ประกอบการทั้งหลาย
  จึงนำกลยุทธ์การตลาดในรูปแบบต่าง ๆ ใช้เพื่อตอบสนองต่อความต้องการของผู้บริโภค
  อย่างไรก็ตาม ปัจจุบันคณะกรรมการกำกับและดูแลกิจการโทรคมนาคมแห่งชาติ (กทช.)
  ได้ออกกฎหมายควบคุมผู้ประกอบการที่ให้บริการในระบบเคเบิ้ล
  เพื่อให้ผู้ประกอบการดังกล่าวปฏิบัติตามกฎระเบียบที่กำหนดอย่าง เคร่งครัด

ค) การจัดหาผลิตภัณฑ์หรือบริการ

  ปัจจุบันในระบบการส่งสัญญาณโทรทัศน์มีการนำเทคโนโลยีใหม่ๆ เข้ามาใช้มากขึ้น เช่น
  มีการเปลี่ยนแปลงการส่งสัญญาณจากระบบอนาล็อกมาเป็นดิจิตอล
  และการใช้ดาวเทียมในการส่งสัญญาณ เป็นต้น โดยได้มีการพัฒนาผลิตภัณฑ์ใหม่ๆ
  นำเทคโนโลยีจากต่างประเทศเข้ามาพัฒนา ตลอดจนการหาพันธมิตรทางธุรกิจ
  เพื่อจัดหาผลิตภัณฑ์และบริการที่สามารถตอบสนองความต้องการของผู้บริโภค
  และเทคโนลียีที่เปลี่ยนแปลง

-   บริษัท วันทูวัน คอนแทคส์ จำกัด

    1.  ลักษณะผลิตภัณฑ์หรือบริการ

  ประกอบธุรกิจเกี่ยวกับการจัดตั้ง และการบริหารจัดการศูนย์บริการลูกค้า (Contact Center)
  อย่างครบวงจร ทั้งใน
  ด้านการเป็นที่ปรึกษาด้านงานบริการและการวางระบบศูนย์ข้อมูลลูกค้าสัมพันธ์ให้แก่องค์กรที่ต้องการลงทุนติดตั้งระบบภายในองค์กรเอง
  หรือเช่าเหมาระบบเพื่อใช้งาน การรับจ้างให้บริการบริหารจัดการศูนย์ลูกค้าสัมพันธ์แบบเบ็ดเสร็จ
  (Contact Center Outsourcing Management) ในด้านการให้บริการข้อมูลข่าวสาร
  รับเรื่องร้องเรียน และการให้คำแนะนำและจำหน่ายสินค้าทางโทรศัพท์ (Telemarketing)
  รวมทั้งดำเนินการจัดหาและบริหารเจ้าหน้าที่ผู้ให้บริการ (Customer Service
  Representative)
  และให้บริการด้านฝึกอบรมและพัฒนาหลักสูตรเพื่อพัฒนาบุคลากรด้านงานบริการโดยเฉพาะ
  โดยบริษัท มีความเชี่ยวชาญและมีประสบการณ์ในการให้บริการแก่องค์กรต่างๆ ทั้งภาครัฐ
  และภาคเอกชน ในหลากหลายภาคธุรกิจ อาทิ กลุ่มธุรกิจให้บริการทางการเงิน ประกันภัย
  สื่อสารโทรคมนาคม ยานยนต์ ภาคการบริการ ดำเนินการ โดย บริษัท วันทูวัน คอนแทคส์ จำกัด

ข) การตลาดและภาวะการแข่งขัน

  ธุรกิจ Call Center ในภาพรวมยังคงมีความต้องการใช้งาน
  และมีการเติบโตอย่างต่อเนื่องแม้จะมีอัตราการชะลอตัวลงบ้างจากสภาวะการณ์ทางเศรษฐกิจซึ่งอยู่ในภาวะถดถอย
  และเสถียรภาพทางเศรษฐกิจในปี 2551
  ที่ยังคงมีความผันผวนทั้งจากปัจจัยลบภายในและภายนอกประเทศ กระแสการลดต้นทุนที่เกิดขึ้น
  ส่งผลทำให้ธุรกิจด้านการรับจ้างบริหารงานลูกค้าสัมพันธ์แบบเบ็ดเสร็จ (Outsource)
  ยังคงเติบโตได้อย่างต่อเนื่อง
  ประกอบกับการที่หลายองค์กรเริ่มหันมาสนใจในการพัฒนาการให้บริการลูกค้าให้มีประสิทธิภาพยิ่งขึ้น
  ทำให้เกิดการพัฒนาบริการใหม่ๆ ที่เกี่ยวเนื่องกับ Call Center เพิ่มขึ้น

  ในปี 2551
  แนวโน้มการแข่งขันระหว่างผู้ให้บริการจะมีความรุนแรงและมีการแข่งขันทางด้านราคาสูง บริษัท
  มีนโยบายหลีกเลี่ยงการแข่งขันด้านราคา
  แต่เน้นการให้บริการในรูปแบบที่ครบวงจรเพื่อตอบสนองความต้องการของตลาดด้านงานบริการที่หลากหลายมากขึ้น
  และสร้างความแตกต่างจากผู้ให้บริการรายอื่นด้วยการนำเทคโนโลยีเข้ามาพัฒนาระบบงานให้มีประสิทธิภาพและสร้างมูลค่าเพิ่มด้านงานบริการให้มากขึ้น
  รวมทั้งได้มีการพัฒนาผลิตภัณฑ์ใหม่ๆ
  ให้มีความยืดหยุ่นและสามารถตอบสนองประโยชน์ที่ลูกค้าจะได้รับนอกเหนือไปจากการบริการที่มีอยู่เดิม

  ในปี 2550 บริษัท ได้มีการลงทุนกว่า 25 ล้านบาท ในการขยายพื้นที่ให้บริการแห่งใหม่
  พร้อมทั้งปรับปรุงและพัฒนาระบบการให้บริการลูกค้าให้มีมาตรฐานสากลเพื่อรองรับการขยายตัวของธุรกิจ
  โดยเน้นกลุ่มลูกค้าเป้าหมายซึ่งเป็นองค์กรขนาดใหญ่ทั้งในภาครัฐและขยายฐานลูกค้าสู่ภาคเอกชน
  อาทิ กลุ่มธุรกิจให้บริการทางการเงิน ประกันภัย และภาคบริการ เป็นต้น

  ค) การจัดหาผลิตภัณฑ์หรือบริการ

  บริษัทเป็นผู้จัดหาผลิตภัณฑ์ด้านระบบเทคโนโลยี Call Center อุปกรณ์คอมพิวเตอร์
  จากผู้ผลิตและตัวแทนจำหน่าย ทั้งจากภายในและภายนอกประเทศ ซึ่งมีคุณสมบัติตามที่ลูกค้ากำหนด
  เพื่อนำมาใช้ในแต่ละโครงการ รวมทั้งได้คิดค้นและพัฒนาระบบซอฟต์แวร์ CRM
  ขึ้นเองเพื่อใช้สำหรับการบริหารงานด้าน Call Center โดยเฉพาะ
  โดยการจัดหาอุปกรณ์ส่วนใหญ่ต้องนำเข้าจากต่างประเทศ
  เนื่องจากเป็นระบบเฉพาะด้านที่มีความสลับซับซ้อนและไม่มีผู้ผลิตภายในประเทศ
  อย่างไรก็ตามบริษัทไม่มีปัญหาจากการผูกขาดโดยผู้ผลิตรายใดรายหนึ่ง
  เนื่องจากสามารถจัดซื้อได้จากผู้ผลิตอุปกรณ์หลายรายในต่างประเทศ
  ซึ่งบริษัทจะสั่งซื้อผลิตภัณฑ์และบริการเมื่อเริ่มดำเนินโครงการ เนื่องจากโครงการต่างๆ
  ที่ดำเนินการจะมีการกำหนดลักษณะและ/ หรือคุณสมบัติของผลิตภัณฑ์และบริการแตกต่างกันไป
  นอกจากนี้ บริษัทยังได้หาพันธมิตรทางธุรกิจ เพื่อจัดหาผลิตภัณฑ์และเทคโนโลยีใหม่ๆ ด้าน Call
  Center อย่างต่อเนื่อง

  ในส่วนของการให้บริการติดตั้งและบริการหลังการขายนั้น
  บริษัทจะเป็นผู้ดำเนินการเองโดยทีมงานบริหารโครงการซึ่งมีประสบการณ์และผ่านการฝึกอบรมจากผู้ผลิต
  ตลอดจนมีความชำนาญเกี่ยวกับการติดตั้งระบบ Call Center เป็นอย่างดี

  ง) โครงการที่ยังไม่ส่งมอบ

  บริษัท วันทูวัน คอนแทคส์ จำกัด มีโครงการที่ยังไม่ส่งมอบ ณ วันที่ 31 ธันวาคม 2550 ดังนี้

+------------+------------------+--------+--------+----------+--------+
| รายชื่อลูกค้า  | ชื่อโครงการ        | สัญญา   |        | มูลค      | ควา    |
|            |                  |        |        | ่าโครงการ | มคืบหน้า |
|            |                  |        |        |          | (%)    |
|            |                  |        |        | (ล้านบาท) |        |
+------------+------------------+--------+--------+----------+--------+
|            |                  | วันที่เริ่ม | ว      |          |        |
|            |                  |        | ันที่สิ้นสุด |          |        |
+------------+------------------+--------+--------+----------+--------+
| โรงพย      | การออกแบบและพัฒ   | 24/1   | 9/     | 2.1      | 60%    |
| าบาลเวชธานี | นาโปรแกรมสำเร็จรูป | 0/2007 | 2/2008 |          |        |
|            | Customer         |        |        |          |        |
|            | Relationship     |        |        |          |        |
|            | Management       |        |        |          |        |
+------------+------------------+--------+--------+----------+--------+

-   บริษัท วิชั่น แอนด์ ซีเคียวริตี้ ซีสเต็ม จำกัด

  ดำเนินธุรกิจการจำหน่าย ออกแบบ รับเหมาติดตั้งและซ่อมบำรุง ระบบรักษาความปลอดภัย
  ระบบโทรทัศน์วงจรปิด (CCTV) ระบบเสียงประกาศทั่วไป ระบบสื่อสารต่างๆ ภายในอาคาร
  และระบบภาพ ระบบเสียง สำหรับห้องประชุม ห้องจัดเลี้ยงขนาดใหญ่ (Auditorium)
  รวมทั้งระบบสื่อสารสั่งการสำหรับห้องศูนย์ปฏิบัติการ (Operation and Command Center)
  บริษัทยังคงเน้นทำตลาดโครงการกับลูกค้าภาครัฐ และเอกชนขนาดใหญ่
  โดยคำนึงถึงหลักการด้านวิศวกรรม ความทันสมัยของระบบ เพื่อให้ ลูกค้าได้รับผลตอบแทนที่คุ้มค่า

  ในปี 2550 งานโครงการในภาครัฐยังคงชะลอตัวเนื่องปัญหาทางการเมืองต่อเนื่องมาจากปี
  2549 โดยภาครัฐได้ให้บริษัทดำเนินการเพียงเสนอราคาโครงการต่างๆ หลายโครงการ
  แต่โครงการเหล่านี้ยังมิได้รับการพิจารณาอนุมัติให้จัดซื้อจัดจ้าง ในขณะที่สินค้าประเภท CCTV
  ขนาดเล็กที่บริษัทสั่งตรงมาจากโรงงานผู้ผลิตยังคงทำตลาดได้อย่างต่อเนื่องและมียอดขายเพิ่มมากขึ้น
  และสินค้าที่บริษัทเป็นตัวแทนจำหน่ายแต่ผู้เดียวในประเทศไทย (Nice Vision Brand)
  ก็ได้รับการตอบรับจากลูกค้าว่าเป็นสินค้าที่เป็นผู้นำตลาด CCTV ชั้นสูง

-   บริษัท สุวรรณภูมิ เอ็นไวรอนเม้นท์ แคร์ จำกัด

  ในปี 2549 กลุ่มเอสพีเอส คอนซอร์เตียม (SPS Consortium) (“SPS”) ซึ่งประกอบด้วย
  บริษัท สามารถคอร์ปอเรชั่น จำกัด (มหาชน) บริษัท โปรเฟสชั่นแนล เวสต์ เทคโนโลยี
  (1999) จำกัด (มหาชน) และบริษัท สยามเวสท์แมเนจเม้นท์ คอนซัลแทนท์ จำกัด
  โดยมีสัดส่วนการลงทุนร่วมทำงานในอัตราร้อยละ 60 30 และ 10 ตามลำดับ
  ได้ชนะการประมูลโครงการจ้างบริหารจัดการขยะในบริเวณท่าอากาศยานสุวรรณภูมิ
  และได้ลงนามในสัญญาสำหรับโครงการดังกล่าว กับ บริษัท ท่าอากาศยานไทย จำกัด (มหาชน)
  (“ทอท.”) เมื่อวันที่ 11 กันยายน 2549 โดยได้รับสัมปทานเป็นระยะเวลา 10 ปี
  มูลค่าโครงการทั้งสิ้นประมาณ 607 ล้านบาท โดย ทอท.เป็นผู้จัดหาและอนุญาตให้ SPS
  ใช้พื้นที่ประมาณ 20 ไร่ในพื้นที่บริเวณท่าอากาศยานสุวรรณภูมิและอาคารสถานีรับขยะ
  โดยไม่คิดค่าเช่าพื้นที่ ซึ่งอาคารสิ่งปลูกสร้างและอุปกรณ์ต่างๆ
  ที่ใช้ในการจัดการขยะในส่วนที่เป็นทรัพย์สินของ SPS จะตกเป็นกรรมสิทธิ์ของ
  ทอท.เมื่อสัญญาสิ้นสุดลง นอกจากนั้น SPS จะต้องดำเนินการก่อสร้างระบบคัดแยกขยะมูลฝอย
  ให้แล้วเสร็จภายใน 18 เดือนนับแต่วันลงนามในสัญญาฯ
  ซึ่งขณะนี้ได้ก่อสร้างระบบดังกล่าวเรียบร้อยแล้ว SPS ได้จัดตั้งบริษัทร่วมทุนขึ้นใหม่ภายใต้ชื่อ
  บริษัท สุวรรณภูมิ เอ็นไวรอนเม้นท์ แคร์ จำกัด (“SEC”) ด้วยทุนจดทะเบียน 50 ล้านบาท
  โดยมีสัดส่วนการลงทุนตามที่กำหนดในสัญญากิจการร่วมทำงาน SPS
  เพื่อดำเนินธุรกิจการบริหารจัดการขยะในบริเวณท่าอากาศยานสุวรรณภูมิแบบบูรณาการ
  (Integrated Waste Management) อย่างไรก็ตามเนื่องจากปัญหาด้านเทคนิคบางประการ
  ทางทอท. ต้องการให้มีการจัดตั้งบริษัทใหม่ดำเนินการแทน SEC
  จึงได้มีการจดทะเบียนจัดตั้งบริษัท สุวรรณภูมิ เอ็นไวรอนเม้นท์ เซอร์วิส จำกัด (“SES”) ขึ้น
  และขณะนี้อยู่ระหว่างการโอนธุรกิจและภาระผูกพันตามสัญญาต่างๆ จาก SEC ไป SES

ธุรกิจต่างประเทศ

-   บริษัท แคมโบเดีย แอร์ ทราฟฟิค เซอร์วิส จำกัด

ลักษณะผลิตภัณฑ์หรือบริการ

  ให้บริการจัดการจราจรทางอากาศบนน่านฟ้าประเทศกัมพูชา
  โดยได้รับสัญญาสัมปทานจากรัฐบาลกัมพูชาเป็นเวลา 22 ปีและเมื่อเดือนตุลาคม 2550 บริษัท
  แคมโบเดีย แอร์ ทราฟฟิคเซอร์วิส จำกัด (“CATS”) ได้รับการต่ออายุสัมปทานอีก 10 ปี
  นับจากปี 2567 - 2576 เนื่องจาก CATS จะลงทุนติดตั้งอุปกรณ์เพิ่มเติม
  เพื่อเป็นการพัฒนาประสิทธิภาพของระบบการ ควบคุมการจราจรทางอากาศให้ดียิ่งขึ้น
  รวมทั้งการติดตั้งอุปกรณ์ในสนามบินนานาชาติ สีหนุวิลล์ ซึ่งเป็นเมืองท่าสำคัญ
  โดยใช้เงินลงทุนทั้งสิ้น 7 ล้านเหรียญสหรัฐฯ ในปี 2550 บริษัทมีรายได้รวมทั้งสิ้น 707.8
  ล้านบาท คิดเป็นสัดส่วนรายได้ประมาณร้อย 3.7 ของรายได้รวมของกลุ่มบริษัท
  การบริการแบ่งออกเป็น 3 ประเภท ดังนี้

  1.1) ให้บริการควบคุมการจราจรทางอากาศตามเส้นทางบินทั่วอาณาเขตของประเทศกัมพูชา
  เป็นการจัดระบบการ ขนส่งทางอากาศตามระเบียบและมาตรฐานสากล
  รวมทั้งการแจ้งข่าวสารให้คำแนะนำที่เป็นประโยชน์ต่อการตัด สินใจของนักบิน (Flight
  Information service) และบริการเตือนภัย (Alerting service)
  เพื่อให้อากาศยานถึงจุดหมายปลายทางได้อย่างปลอดภัย สะดวก และรวดเร็ว
  พร้อมทั้งให้ความร่วมมือในการค้นหาและช่วยเหลืออากาศยานที่ประสบอุบัติเหตุ
  ซึ่งพื้นที่การให้บริการควบคุมจะควบคุมการจราจรทางอากาศบริเวณท่าอากาศยาน (Aerodrome
  control service) เขตประชิดท่าอากาศยาน (Approach control service)
  และบริการควบคุมการจราจร ทางอากาศตามเส้นทางบิน (Area control service)

  1.2) ให้บริการสื่อสารการบิน โดยการรับ-ส่ง และถ่ายทอดข่าวแผนการบิน แผนกำหนดการบิน
  รวมทั้งข่าวอื่นๆ ที่จำเป็นต่อการปฏิบัติการบิน

  1.3) ให้บริการวิทยุเครื่องช่วยการเดินอากาศ
  ซึ่งเป็นการบริการอุปกรณ์เครื่องช่วยในการนำอากาศยานขึ้น-ลงจอดบริเวณท่าอากาศยาน

1)  การตลาดและภาวะการแข่งขัน

  เนื่องจากบริษัทเป็นผู้ได้รับสัมปทานในการให้บริการจัดการจราจรทางอากาศจากรัฐบาลกัมพูชาแต่เพียงผู้เดียว
  จึงไม่มี คู่แข่งขันและไม่ต้องดำเนินกิจกรรมทางการตลาดแต่อย่างใด โดยมีกลุ่มลูกค้าเป้าหมาย
  คือ สายการบินต่างๆ

2)  การจัดหาผลิตภัณฑ์หรือบริการ

  เป้าหมายของการให้บริการควบคุมการจราจรทางอากาศ
  เพื่อให้อากาศยานถึงที่หมายด้วยความปลอดภัย สะดวก และรวดเร็ว
  ดังนั้นบริษัทจึงมุ่งเน้นให้มีการพัฒนาปรับปรุง
  และลงทุนในเครื่องมืออุปกรณ์สำหรับการควบคุมการจราจรทางอากาศ เช่น Radar System
  และ Simulation System เป็นต้น เพื่อให้การจัดระบบการทำงานมีประสิทธิภาพ
  พร้อมทั้งมีการ ฝึกอบรมให้ความรู้แก่พนักงานผู้ปฏิบัติ เพื่อให้ผู้ใช้บริการเกิดความปลอดภัยสูงสุด

-   บริษัท กัมปอต เพาเวอร์ แพลนท์ จำกัด

  บริษัท กัมปอต เพาเวอร์ แพลนท์ จำกัด เป็นบริษัทย่อยซึ่งถือหุ้นโดยบริษัท สามารถอินเตอร์
  โฮลดิ้ง จำกัด ร้อยละ 100 ซึ่งได้จดทะเบียนจัดตั้งขึ้นเมื่อวันที่ 10 พฤษภาคม 2549
  เพื่อดำเนินธุรกิจผลิตไฟฟ้าเพื่อจำหน่ายให้กับโรงงานกัมปอตซีเมนต์ (KCC) ในจังหวัดกัมปอต
  ประเทศกัมพูชา โดยได้มีการลงนามในสัญญาซื้อ-ขายไฟฟ้า กับ KCC เป็นระยะเวลา 10 ปี
  ซึ่งโรงไฟฟ้า ใช้ Heavy Fuel Oil (HFO) เป็นเชื้อเพลิง และมีเครื่องผลิตกระแสไฟฟ้า
  จำนวน 4 เครื่อง มีกำลังผลิตรวม 23 เมกกะวัตต์
  ทั้งนี้เนื่องจากบริษัทเป็นผู้จำหน่ายไฟฟ้าเพียงรายเดียวให้กับโรงงานกัมปอตซีเมนต์
  จึงไม่มีคู่แข่งขัน และไม่ต้องดำเนินกิจกรรมทางการตลาดแต่อย่างใด
  นอกจากนั้นบริษัทได้ลงทุนในเครื่องผลิตกระแสไฟฟ้ารวมทั้งอุปกรณ์ประกอบต่างๆ
  พร้อมทั้งมีการฝึกอบรมให้ความรู้แก่พนักงานผู้ปฏิบัติ เพื่อให้การผลิต
  และจำหน่ายกระแสไฟฟ้ามีความน่าเชื่อถือ และมีประสิทธิภาพสูงสุด

-   บริษัท สามารถ อินเตอร์ โฮลดิ้ง จำกัด

  บริษัทได้จัดตั้งบริษัท สามารถ อินเตอร์ โฮลดิ้ง จำกัด (“SIH”) ขึ้นในประเทศฮ่องกง
  ด้วยทุนจดทะเบียน 20 ล้านเหรียญสหรัฐฯ โดยบริษัทถือหุ้นร้อยละ 100
  เพื่อทำหน้าที่เป็นบริษัทโฮลดิ้ง สำหรับการลงทุนในธุรกิจสาธารณูปโภคในภูมิภาค อินโดจีน
  นอกจากนั้นเพื่อให้สอดคล้องกับการปรับโครงการลงทุนในต่างประเทศ
  บริษัทได้ดำเนินการโอนเงินลงทุนในหุ้นสามัญของ CATS ที่บริษัทถืออยู่ทั้งหมดจำนวน 250,000
  หุ้น ให้แก่ SIH รวมทั้งบริษัท แคมโบเดีย แอร์ ทราฟฟิคเซอร์วิส จำกัด (“CATS”)
  ได้โอนเงินลงทุนในหุ้นสามัญที่ CATS ถืออยู่ทั้งหมดในบริษัท กัมปอต เพาเวอร์แพลนท์ จำกัด
  จำนวน 500,000 หุ้น คิดเป็นร้อยละ 100 ของหุ้นที่จำหน่ายแล้วทั้งหมดให้แก่ SIH ด้วย